Hantu-Hantu Tandas Dalam Kebudayaan Seluruh Dunia

Setiap tempat dalam dunia ini mempunyai kisah mitos dan lagenda yang tersendiri. Ini termasuk kepercayaan terhadap dewa-dewi, hantu syaitan dan semangat yang menghantui lokasi tertentu. Tidak terkecuali – Tandas. Terdapat pelbagai jenis makhluk mitos yang dipercayai menjadi penghuni ruang kecil dalam rumah bernama Tandas.

Akaname ialah makhluk mitos dari Jepun. Bermaksud “penjilat k0toran, makhluk ini ditulis dalam catatan Toriyama Sekien pada tahun 1776. Dikatakan penampilan makhluk ini bertubuh kecil dan berkaki seperti katak. Ia juga mempunyai lidah yang panjang dan beracvn.

Sesuai dengan namanya, makhluk ini akan menyelinap masuk ke dalam tandas pada waktu malam kemudian menjilat kekot0ran yang ada di dalam tandas. Sekiranya tandas ditinggalkan dalam keadaan kot0r dan menjadi bersih pada kemudian hari, dipercayai Akaname telah melakukan kerjanya. Masyarakat juga percaya sekiranya terdengar bunyi bising atau bunyi asing di dalam tandas pada waktu malam, biarkan sahaja kerana Akaname hanya melakukan kerjanya dan tidak mengganggu penghuni rumah.

Aka Manto juga makhluk mitos dari Jepun yang bermaksud “Jubah Merah”. Ia juga dikenali dengan nama Akai-Kami-Aoi-Kami iaitu bermaksud “kertas merah, kertas biru”. Makhluk mitos ini menghantui tandas awam atau tandas sekolah terutamanya tandas perempuan. Makhluk ini juga boleh diseru oleh orang yang menggunakan tandas awam yang paling hujung.

Dikatakan makhluk ini pada asalnya seorang lelaki yang sangat kacak. Dia meningg4l dunia di dalam tandas semasa menyembunyikan diri daripada peminatnya. Selepas kemat1annya, dia kembali menghantui tandas-tandas sekolah dan menjanjikan kemat1an yang brutal kepada sesiapa yang gagal menjawab soalannya.

Makhluk ini akan bertanya pada orang yang dijumpai di dalam tandas satu soalan. Soalan itu berbunyi :

“Kertas merah atau kertas biru? (Akai-Kami-Aoi-Kami)”

Sekiranya menjawab kertas merah, m4ngsa akan diced3rakan sehingga tubuh m4ngsa tenggelam dalam d4rah. Sekiranya menjawab kertas biru, m4ngsa akan dicek1k sehingga membiru dan m4ti. Satu versi jawapan lain ialah kertas kuning, dan m4ngsa akan diselamkan ke dalam mangkuk tandas sehingga m4ti. Kalau m4ngsa memilih warna lain selain dari merah dan biru, lantai akan meretak dan muncul tangan-tangan yang akan menarik m4ngsa ke bawah tanah.

Dikatakan jawapan yang selamat ialah tidak mahu kertas dan makhluk ini akan melepaskan m4ngsanya. Namun, m4ngsa akan terperangkap di dalam tandas kerana tidak menjumpai pintu keluar.

Makhluk bernama Bannik ini ialah semangat yang menghantui bilik mandian (Banya) dalam kisah mitologi Slavik. Banya merujuk kepada tempat/bilik mandian sauna awam tradisional di Rusia. Ianya dibina dengan menggunakan kayu, mempunyai bilik-bilik kecil dan mempunyai kolam air. Ia juga digunakan sebagai tempat perempuan melahirkan anak.

Dikatakan orang tidak akan menggunakan bilik ketiga dalam Banya kerana dikhaskan untuk Bannik. Makhluk ini juga boleh memanggil hantu dan semangat lain untuk mandi dengannya.

Dilarang menggantung ikon terkait agama di dalam Banya seperti Lukisan atau Potret. Orang yang masuk ke dalam Banya juga dilarang untuk membawa salib. Ini kerana boleh menggangu tetamu Bannik (semangat atau hantu yang dijemput oleh Bannik) dan menyebabkan Bannik mar4h.

Sekiranya berlaku, ada kemungkinan Bannik akan mencurahkan air panas atau mencek1k sehingga m4ti orang tersebut. Bannik juga boleh menyer4ng manusia dengan kukunya yang taj4m.

Tidak digalakkan untuk menggunakan Banya bersendirian kerana takut gangguan Bannik. Bayi yang baru dilahirkan juga boleh diculik oleh Bannik sekiranya tidak berwaspada.

Dalam mitologi Kristian, iblis Belphegor digambarkan sebagai iblis berjanggut bertandvk dengan kuku taj4m dan mulut yang selalu terbuka. Namun ia juga boleh menyerupai seorang perempuan yang cantik. Makhluk ini dipecayai sangat malas dan hanya duduk sendirian di dalam tandas dan memakan najis manusia.

Akan tetapi, makhluk ini juga mempunyai tugas untuk menggoda manusia. Ia juga dikatakan membantu manusia dalam rekaan atau penemuan baru yang membolehkan manusia itu kaya atau terkenal.

Menurut kisah mitologi China, Zi-Gu ialah isteri kepada seorang pekerja istana yang hidup semasa era Dinasti Tang. Dia menjadi m4ngsa kejah4tan seorang pegawai istana. Pegawai itu menaruh perasaan pada Zi-Gu lalu membunvh suami Zi-Gu kemudian menculiknya. Zi-Gu dijadikan gundik.

Atas sebab cemburu, isteri pegawai itu telah membunvh Zi-Gu di dalam sebuah tandas. Roh Zi-Gu yag tidak tenang kemudian menghantui sesiapa yang menggunakan tandas itu. Bunyi ratapan, tangisan dan jeritan kesak1tan akan menakutkan sesiapa yang mendengar.

Untuk mengelakkan daripada terus dihantui oleh semangat Zi-Gu, maharaja menaik taraf panggilan Zi-Gu daripada syaitan kepada dewi tandas (sebagai tanda menghormati semangat Zi-Gu). Semangat Zi-Gu juga dipuja pada Festival Tanglung untuk memastikan tiada gangguan di tandas rumah mereka.


Intaian Telco Dari Dulu Hingga Sekarang

Sejak minggu lepas, kita dikejutkan dengan pendedahan sebuah firma perunding politik bernama Cambridge Analytica yang mengakses 50 juta data pengguna Facebook di Amerika Syarikat tanpa keizinan mereka. Bukan itu saja, kita juga dikejutkan dengan pendedahan Facebook mengakses data teks dan log panggilan pengguna telefon pintar yang mengakses laman itu dari platform Android. Berikutan pendedahan tersebut, pengasas Facebook, Mark Zuckerberg terpaksa memohon maaf dan kini diasak penggubal undang-undang untuk memberi keterangan di Parlimen Britain dan Kongres Amerika Syarikat. Pendedahan sebegini turut membuka satu soalan, apakah privasi kita benar-benar terjamin atau sudah wujud pengawasan seperti yang digambarkan George Orwell dalam novelnya, Nineteen Eighty-Four?

Siapa takkan suka kalau kerajaan mengawasi semua data dalam talian kita tetapi itulah yang didedahkan oleh bekas kontraktor Agensi Keselamatan Kebangsaan (NSA), Edward Snowden pada tahun 2013. Pengumpulan data ini dibuat tanpa mengira siapa walaupun mereka tidak tertakluk di bawah siasatan pihak berkuasa. Antara syarikat terlibat di mana datanya dikumpul oleh Washington ialah Facebook dan Google. Dua tahun sebelumnya, Amerika Syarikat turut menambah keupayaannya mengawasi semua data dalam talian menerusi Akta Patriot, satu akta yang hampir sama dengan Akta Keselamatan Dalam Negeri 1960 (ISA) yang dimansuhkan oleh kerajaan Malaysia. Namun ramai sudah bimbang dan menganggap ia hanyalah alasan bagi Uncle Sam mengintip pergerakan warganya.

Jika ada yang mendakwa benda ini merupakan perkara baru, jawapannya salah. Sebenarnya ia sudah bermula semasa pengenalan telegraf lagi pada abad ke-19. Pada ketika itu, sebuah syarikat yang memonopoli industri telekomunikasi iaitu Western Union Telegraph. Telegraf dipilih berbanding kaedah surat kerana ia jauh lebih pantas untuk menghantar mesej dan ia satu teknologi inovatif pada ketika itu. Semasa Perang Saudara Amerika tercetus, jeneral-jeneral dari pihak Kesatuan dan Konfederasi menggunakan telegraf untuk berkomunikasi antara satu sama lain. Tetapi ia tidak berhenti di situ saja. Mereka turut memintas mesej pihak musuh dan kadangkala menghantar mesej palsu dengan tujuan mengelirukan pihak musuh. Bagi orang awam pula, sudah ada individu yang mencari jalan untuk melakukannya. Pada tahun 1864, seorang broker saham bernama D.C Williams ditahan dan didakwa oleh pihak berkuasa atas tuduhan mencuri informasi dengan memintas mesej entiti-entiti korporat dan menjual maklumat tersebut kepada broker-broker saham lain.

Western Union sebenarnya menyediakan cara lebih mudah untuk memantau semua mesej yang dihantar. Syarikat tersebut mempunyai dua salinan telegraf yang dihantar, satu untuk penerima dan satu untuk simpanan syarikat. Jika ada yang mahu mengakses maklumat, tak payah fikir macam mana nak pecah masuk. Pastikan anda ada orang dalam sebagai mata dan telinga untuk melihat semua info yang dinyatakan itu. Dengan pendedahan sebegini, ia sebenarnya mendedahkan syarikat kepada salah guna kuasa dan pencabulan maklumat. Dan inilah yang berlaku semasa pilihan raya presiden tahun 1876.

Pilihan raya itu menyaksikan pertembungan wakil Demokrat, Samuel Tilden dan wakil Republican, Rutherford B. Hayes. Keputusan awal menunjukkan Tilden mendahului dan Hayes nampaknya tidak akan berpeluang menjadi presiden. Untuk mengelak Hayes dari menyerah kalah, penyokong-penyokong Hayes termasuk Western Union mendedahkan satu telegram kem Demokrat kepada akhbar New York Times. Dalam telegram tersebut, kem Demokrat mendedahkan mereka masih belum yakin memenangi pilihan raya ini. Pendedahan ini mendorong pihak Republican terus berusaha menyokong Hayes hinggalah beliau bergelar presiden pada tahun 1877. Walau bagaimanapun, kemenangan Hayes mencetuskan krisis politik antara kedua-dua parti. Sebagai kompromi, Demokrat sedia mengiktiraf Hayes tetapi dengan syarat beliau menarik balik kehadiran tentera di sebelah Selatan. Krisis ini turut menyebabkan Western Union disepina oleh pihak Kongres untuk memberi keterangan apa yang berlaku sehingga membawa kepada pertikaian Demokrat-Republican.

Selepas penciptaan telefon oleh Alexander Graham Bell, ia menjadi medium komunikasi terbaru untuk kaedah curi dengar. Dan ini menjadi alat pihak berkuasa untuk mengesan pesalah-pesalah yang melanggar larangan menjual minuman alkohol semasa era yang dipanggil Prohibition (Larangan). Dan ironinya, ia digerakkan oleh Syarikat Telefon Bell. Mereka juga kadangkala menyewa talian telefon kepada pihak berkuasa untuk memantau mana-mana talian telefon yang mahu diawasi. Dan ini mencetuskan kes perundangan Olmstead vs Amerika Syarikat berkenaan keupayaan kerajaan mencuri dengar talian telefon tanpa memerlukan waran. Olmstead merupakan bekas leftenan dalam pasukan polis dan digelar raja seludup arak Puget Sound. Selepas ditahan dan didakwa di mahkamah, dia didapati bersalah tetapi dibantah sekeras-kerasnya. Ini kerana Olmstead mendakwa semua bukti yang digunakan untuk menyabitkannya diambil melalui kaedah curi dengar dan membawa kes tersebut ke Mahkamah Agung. Bagaimanapun, Mahkamah Agung mengekalkan keputusan mahkamah sebelumnya dengan keputusan undi 5-4 dengan menegaskan kaedah tersebut tidak melanggar Pindaan Keempat, Perlembagaan Amerika Syarikat.

Taktik curi dengar tanpa waran ini berterusan sehinggalah era 60-an. Kali ini, pihak Biro Penyiasatan Persekutuan (FBI) mencuri dengar pemimpin-pemimpin hak asasi sivil seperti Martin Luther King dan kumpulan-kumpulan yang dikatakan pro-komunis. Arahan tersebut dikeluarkan oleh Peguam Negara merangkap adik John F. Kennedy, Robert. Tetapi arahan tersebut tidak bertahan lama berikutan penghakiman yang dikeluarkan pada 1967 dan 1972. Ini kerana pada dua tahun tersebut, Mahkamah Agung menyifatkan aktiviti curi dengar tanpa waran dianggap menyalahi undang-undang. Namun jika itu bermakna ia sudah berakhir, anda salah lagi. Ini kerana menerusi pengenalan teknologi baru seperti internet, storan awan dan telefon pintar, agak sukar menentukan mana yang dibenarkan dan sebaliknya.

Dahulu kita hanya bimbang diintai atau diawasi oleh orang perseorangan sahaja. Ini kerana dalam sesetengah kes, orang-orang yang diupah ini dihantar untuk mendapatkan bukti berkenaan salah laku syarikat atau bukti pasangan berlaku curang. Hari ini, kita bimbang diawasi bukan saja oleh agensi perisikan dan penguatkuasaan tetapi juga oleh syarikat-syarikat besar. Jika tidak, bagaimana sebuah syarikat seperti Cambridge Analytica boleh beroperasi dan menyalahgunakan data yang diakses mengikut kesesuaian klien mereka. Dan bagaimana syarikat seperti Facebook dan Google memanipulasi kandungan yang disiarkan mereka bagi memenuhi keperluan orang seperti kita.

Sebut pasal ini, ada satu kisah menarik berkenaan tuan presiden kami dengan rakannya. Mereka berdua saja berbual-bual berkenaan soal tukaran wang asing (FOREX) secara luar talian. Tapi tanpa disangka-sangka, Facebook menyiarkan kandungan yang berkait dengan FOREX itu sendiri pada akaun rakannya itu. Jadi ini menimbulkan persoalan yang saya rasa anda patut fikir, mengapa mereka sanggup bertindak sedemikian? Ini menunjukkan kecanggihan gergasi-gergasi teknologi mengintai, memanipulasi dan menyediakan kandungan sesuai dengan kita dengan cara yang sungguh menakutkan. Dan ini juga menunjukkan kesediaan entiti tak bernegara (stateless state) melanggar semua jenis batas termasuk privasi dan pengawasan atas nama kuasa. Tetapi seperti yang ditunjukkan dalam kes Zuckerberg dan Cambridge Analytica, tindakan sombong lagi semberono ini akhirnya memakan diri dan merosakkan integriti mereka untuk jangka masa panjang.

SUMBER

Little, Becky. (2018). History.com. Communication companies have been spying on you since the 19th century. https://www.history.com/news/communications-companies-have-been-spying-on-you-since-the-19th-century


Nishiyama Onsen Keiunkan: Hotel Yang Berusia 1300 Tahun

Tidak lama dahulu, penulis pernah menulis secara panjang lebar perihal usia syarikat-syarikat Jepun di portal kewangan The Patriots iaitu The Outlook. Ramai merasa terkejut apabila mendapati sesetengah syarikat bukan saja berusia seabad tetapi ada juga yang sudah mencecah usia lebih sealaf.

Boleh rujuk artikel berkenaan di sini: Ini Adalah Sebab Syarikat Jepun Bertahan Lebih Seabad – https://theoutlook.asia/ini-adalah-sebab-mengapa-syarikat-jepun-bertahan-lebih-seabad/

Salah satu daripada entiti perniagaan ini ialah sebuah hotel yang dibuka pada abad kelapan Masihi. Hotel yang dimaksudkan penulis ialah Nishiyama Onsen Keiunkan yang terletak di Yamanashi, Jepun.

Mungkin ada pertikai penulis memandai-mandai saja letakkan fakta sebegini tetapi hotel ini mendapat pengiktirafan Buku Rekod Dunia Guinness sebagai hotel paling lama beroperasi di dunia sejak 705 Masihi.

Sementara hotel kedua tertua di dunia ialah Hoshi Ryokan yang terletak di Ishikawa, Jepun dan beroperasi sejak 718. Melihat usia hotel ini, penulis tidak terkejut sekiranya produksi Hotel Del Luna menjadikan Nishiyama Onsen Keiunkan sebagai asas hotel fiksyen mereka.

Menariknya, hotel yang terletak tidak jauh dari Gunung Fuji itu diuruskan oleh keluarga pemilik yang sama atau 52 generasi sejak diasaskan oleh Mahito Fujiwara. Fujiwara bukan calang-calang orangnya kerana dia merupakan anak kepada pembantu Maharaja Jepun ke-38, Maharaja Tenji.

Hotel ini mempunyai akses kepada kolam air panas yang diambil terus daripada Kolam Air Panas Hakuho. Memandangkan air kolam ini dikatakan mempunyai khasiat penyembuhan peny4k1t, ia menjadi tumpuan ramai orang termasuk tokoh-tokoh terkenal dalam sejarah. Antara tokoh yang pernah menjadi penginap hotel ini ialah ketua puak Takeda, Shingen Takeda dan pengasas Keshogunan Tokugawa, Ieyasu Tokugawa.

Hotel ini mempunyai 37 bilik, sebuah restoran (kaiseki) dan sebuah platform untuk melihat bulan. Nishiyama Onsen Keiunkan menjalani penambahbaikan dari semasa ke semasa dengan penambahbaikan utama dibuat pada tahun 1997. Di sebalik semua penambahbaikan yang dibuat, seni bina tradisional hotel terus dikekalkan sehingga ke hari ini.

Antara ciri baru yang ditambah pada hotel ialah pemasangan Wi-Fi untuk kegunaan internet tetamu dan tempat air panas peribadi bagi tetamu yang mahu menikmati air panas di bilik mereka. Harga penginapan semalam di Nishiyama Onsen Keiunkan ialah AS$470 (RM1904.20).

RUJUKAN:

Romano, A. (2018). The World’s Oldest Hotel Has Been in the Same Family for 52 Generations (Video). Travel and Leisure.


Catalonia Yang Mengisytiharkan Kemerdekaan Mereka

Catalonia baru saja mengisytiharkan kemerdekaan pada 27 Oktober 2017. Adakah Catalonia kini sebuah negara?

Soalan nampak mudah. Dah merdeka, negara lah kan?

Sebenarnya definisi “negara” (statehood) adalah subjek yang rumit dalam kajian hubungan antarabangsa, boleh bentang sampai 400 muka surat. Untuk pendekkan cerita, Catalonia belum lagi mencapai status negara (state). Kenapa?

Dalam undang-undang antarabangsa, ada 2 cara bagi Catalonia untuk menjadi sebuah negara: satu ialah secara “de jure” (“by law”), satu lagi ialah secara “de facto” (“in fact”).

Dari segi “de jure”, sebuah entiti yang digelar sebagai “negara” haruslah diiktiraf oleh negara berdaulat (sovereign state) yang lain. Prinsip ini digunapakai sejak “Peace of Westphalia” tahun 1648 lagi dan disemadikan dalam “Montevideo Convention on the Rights and Duties of States” tahun 1933.

Itu sebabnya selepas Tunku mengisytiharkan kemerdekaan, negara-negara seperti US dan Jepun terus menghantar telegram sebagai tanda pengiktirafan mereka terhadap kedaulatan Persekutuan Tanah Melayu.

Dunia sekarang mempunyai 193+ negara berdaulat. 193 buah negara yang menganggotai United Nations (UN) menikmati “universal recognition” kecuali Israel (tidak diiktiraf oleh 33 anggota), China (tidak diiktiraf oleh 20 anggota), Cyprus (tidak diiktiraf Turki), Korea Utara (tidak diiktiraf Korea Selatan, Perancis, Jepun), Korea Selatan (tidak diiktiraf Korea Utara) dan Armenia (tidak diiktiraf Pakistan). Selain daripada 193 negara ini, Vatican City juga menikmati universal recognition. Jadi mereka ni semua adalah negara berdaulat secara “de jure”.

Selebih itu ialah negara-negara yang hanya diberi “partial recognition” atau “states with limited recognition”. Itu termasuk Palestin, Kosovo, Republic of China di Taiwan, Abkhazia, South Ossetia, Western Sahara, Artsakh (Nagorno-Karabakh), Northern Cyprus dan Transnistria. Walaupun kebanyakan negara-negara ini nama pelik-pelik, tapi mereka diiktiraf oleh sekurang-kurangnya 1 negara anggota UN. Mereka dikira sebagai negara “de facto” kerana mereka masing-masing mempunyai kawalan secara berkesan (effective control) ke atas wilayahnya.

Kalau tak diiktiraf oleh mana-mana negara pun (seperti Somaliland), sesebuah entiti dikira sebagai negara selagi ia mempunyai kawalan secara “de facto” ke atas kawasannya.

Tapi dalam kes Catalonia, ia bukan sebuah negara secara “de jure” mahupun secara “de facto”. 3 hari sudah Catalonia mengisytiharkan kemerdekaan, masih tiada negara yang mengiktiraf Catalonia. EU tak mahu, Perancis tak mahu, Jerman pun tak mahu. Kesemua kuasa-kuasa besar termasuk US, Rusia dan China pun tidak mengiktiraf Catalonia.

Secara “de facto”, Catalonia tidak mempunyai tentera atau militia tersendiri yang boleh mengawal kawasannya untuk menghalang kemasukan kerajaan Sepanyol, jadi ia tidak mempunyai kawalan secara berkesan ke atas wilayahnya.

Kalau Catalonia nak bawa kes ini ke ICJ (Mahkamah Keadilan Antarabangsa) pun akan kalah, kerana agak sukar bagi Catalonia untuk membuktikan wujudnya “colonialism”, “foreign invasion” atau “gross discrimination and abuse of human rights” yang menjadi alasan tuntutan “self-determination”. Catalonia telah pun diberi status autonomi, dan punca perbalahan Madrid dan Barcelona kali ini adalah isu cukai yang sebenarnya boleh dibawa runding.

Jadi, status Catalonia sekarang adalah lebih kepada “secessionist state” seperti Donetsk Republic di Ukraine, dan tidak jauh berbeza dengan Daesh.

Krisis Catalonia ini berpunca daripada pemimpin-pemimpin

yang kurang bijaksana. Ketua kerajaan Sepanyol, Mariano Rajoy mengguna kekerasan sehingga menyemarakkan lagi sentimen pemisahan penduduk Catalonia. Ketua kerajaan Catalonia, Carles Puidgemont pula tidak menghormati Perlembagaan, keputusan Mahkamah dan pandangan sebahagian rakyat Catalonia yang tidak menyokong pemisahan dengan mengadakan referendum yang tidak telus dan tidak demokratik.

Mereka yang rasa “inspired” dengan perkembangan di Catalonia harus mengambil iktibar. Jangan bertindak melulu sehingga menggadaikan masa depan negeri dan kebahagiaan rakyat.

Bagi mereka yang selalu keliru antara “negeri” dan “negara”, sila hadam betul-betul undang-undang antarabangsa untuk menghindari diri daripada menjadi lawak antarabangsa.


Cerita Kaleng Buran “Manusia Bulan” Di Kalangan Kaum Bidayuh Sarawak

CERITA rakyat merupakan salah satu daripada kekayaan dan keunikan sastera rakyat di kalangan masyarakat di seantero dunia.  Kebiasaannya cerita-cerita seperti ini sering didodoikan secara lisan buat anak-anak kecil di ketika mereka hendak masuk tidur.  Dan sejajar dengan peredaran zaman menyaksikan banyak sastera rakyat hilang dari pengetahuan kita semua dek kerana begitu sedikit usaha untuk mendokumentasikannya.

Bulan mengambang ialah satu kejadian alam yang begitu indah ciptaan Tuhan buat tatapan kita manusia. Oleh kerana keindahannya itulah ianya seringkali menjadi topik cerita rakyat yang paling popular di seluruh dunia.  Di Sarawak misalnya iaitu untuk lebih mengkhusus di kalangan masyarakat Bidayuh, kejadian bulan mengambang turut menghiasi cerita rakyat mereka yang mana dikatakan mempunyai hubungkait dengan sepasang suami isteri di kalangan kaum Bidayuh suatu waktu dahulu.

Al-kisahnya di Sarawak pernah hidup seorang pemuda Bidayuh yang bernama Kaleng Buran. Kaleng digambarkan sebagai seorang pemuda yang gagah serta tampan wajahnya dan mana-mana gadis yang melihatnya pasti akan dilamun cinta.  Walaupun mempunyai ramai peminat, Kaleng sebenarnya sudahpun memiliki kekasih hati iaitu seorang gadis bernama Sipira.  Tatkala dua hati sudah menjadi satu maka pasangan yang sama cantik sama padan ini telah dikahwinkan mengikut adat-istiadat perkahwinan masyarakat Bidayuh.

Melayari bahtera rumahtangga bukanlah semudah yang kita sangka kerana dikala inilah segala buruk dan baik setiap pasangan akan mula menjelma dan mengambil masa untuk difahami.  Dan begitulah juga si Sipira iaitu isteri kepada Kaleng Buran.  Kerana dikatakan perangai pelik si Kaleng yang sentiasa “ghaib” apabila bulan tidak lagi mengambang menyebabkan hubungan mereka suami isteri sentiasa tegang.  Sebagai seorang isteri sudah tentu Sipira merasa cemburu lebih-lebih lagi sejak dari awal perkenalan mereka sudah mengetahui bahawa “saham” suaminya sebagai seorang pemuda yang tampan sentiasa didambakan oleh mana-mana gadis pada waktu itu.

Hendak dijadikan cerita dek kerana sifat ingin tahu Sipira akan kehilangan suaminya si Kaleng, pada satu malam dia telah mengekori suaminya diam-diam.  Dikala itulah baru Sipira mengetahui bahawa suaminya bukanlah pergi ke mana-mana kampung sebaliknya hanya bermalam di pondok milik mereka yang dibina di kawasan huma.  Atas sifat ingin tahu itulah Sipira tetap setia mengintai keberadaan suaminya disebalik celah-celah dinding pondok tersebut.

Di dalam kepekatan malam itu juga, si isteri dapat melihat dengan jelas bagaimana suaminya si Kaleng Buran telah bertukar dari seorang pemuda yang gagah dan tampan menjadi seorang lelaki yang begitu menjijikkan serta busuk.  Ini kerana seluruh badan suaminya telah muncul kudis-kudis sehingga adakalanya dapat dilihat ulat-ulat timbul dari luka-luka tersebut.

Tatkala melihat keadaan suaminya itu langsung Sipira sudah hilang segala rasa kecintaan serta kasih sayang yang selama ini mekar di hatinya.  Terkejut dengan perubahan tersebut menyebabkan beliau terus pulang ke rumah lantas mengunci pintu rumah mereka rapat-rapat agar suaminya tidak boleh mendekatinya lagi.  Sipira jijik untuk bersuamikan si Kaleng dan langsung tidak mahu bertemu dengannya langsung.

Akhirnya selang beberapa hari bersembunyi di pondok huma mereka, si Kaleng pun pulang ke rumah seperti biasa.  Namun pada kali ini, si Kaleng begitu kecewa kerana isterinya langsung tidak mahu membuka pintu rumah untuknya.  Malah isterinya yang dicintai terus-terusan memaksa si Kaleng untuk pergi dari hidupnya.  Pada waktu yang sama, si isteri turut menghina si Kaleng sebagai seorang pemuda yang tidak jujur kerana mempunyai ilmu hitam sehingga amalannya yang salah itu “membunuh” dirinya.

Apabila mendengar penjelasan isterinya barulah si Kaleng sedari bahawa rahsia besarnya selama ini sudah terbongkar walaupun hakikatnya ia tidak seperti yang disangka oleh isterinya.  Kaleng tetap berusaha memujuk isterinya untuk menerima beliau kembali kerana Kaleng sebenarnya sejak dilahirkan sudahpun mempunyai satu penyakit iaitu apabila tiba masanya bulan tidak bercahaya maka tubuh dan wajahnya akan berkudis-kudis dan mengeluarkan ulat serta membusuk.

Walau sudah puas diberikan penjelasan, Sipira tetap dengan pendiriannya untuk berpisah dengan si Kaleng.  Ada saatnya si Kaleng merayu untuk isterinya melihatnya buat kali terakhir, Sipira tetap tidak berganjak dengan keputusannya.  Ini kerana pada ketika bulan mengambanglah sahaja si Kaleng akan kembali normal menjadi seorang pemuda Bidayuh yang tampan dan gagah seperti yang selalu Sipira lihat sebelum ini.

Menyedari bahawa isterinya sudah tidak boleh menerima beliau seadanya akhirnya menyebabkan si Kaleng kecewa dan berputus asa.  Lantas beliau memohon kepada sang dewa untuk dibawa dirinya jauh-jauh dari manusia.  Permohonan Kaleng didengar dan dalam sekelip masa sahaja si Kaleng telah diangkat tinggi-tinggi sehingga ke langit.  Di ketika si Kaleng diangkat itulah Sipira melihat suaminya dari celah jendela rumah mereka dan langsung menyesali perlakuannya terhadap suami yang dicintainya selama ini.

Sayangnya nasi sudahpun menjadi bubur kerana walau dirayu oleh Sipira untuk Kaleng pulang ke pangkuannya, rajuk hati si Kaleng sudah terlalu parah.  Sejak itu juga dikatakan si Kaleng menjadi penghuni bulan lalu digelar “Manusia Bulan” dan hanya dikala bulan mengambang akan dapat dilihat susuk badannya menjelma di permukaan bulan. Sipira yang masih tinggal di bumi terus-terusan dilanda rindu yang berpanjangan dan menangis hiba saban hari mengenang perbuatannya yang kejam ke atas suaminya sendiri.

Akibat daripada perbuatannya itu juga menyaksikan Sipira dihukum oleh sang dewa lalu bertukar menjadi seekor burung pungguk.  Dan menurut kepercayaan kaum Bidayuh kerana itulah ada pepatah lama yang berbunyi “Bagai si pungguk rindukan si rembulan” muncul dikalangan masyarakat di dunia. Ianya membawa maksud satu kerinduan yang tidak mungkin akan tercapai sepertimana ceritanya si Sipira kepada suaminya si Kaleng yang mustahil akan terubat sampai bila-bila.

Begitulah cerita Kaleng Buran “Manusia Bulan” yang menjadi sebahagian daripada sastera rakyat masyarakat Bidayuh di Sarawak.   Sudah tentu sebagai satu cerita lisan yang disampaikan dari satu generasi ke satu generasi ianya turut mempunyai banyak versi.  Dan yang pasti walau pelbagai versi penceritaan, setiap cerita rakyat sentiasa mempunyai maksud yang tersirat di sebalik yang tersurat untuk kita jadikan tauladan buat penghidupan di masa hadapan.

Banyak sungguh buah berangan

Atas peti dibuat bekalan

Cinta segar dalam kenangan

Pungguk ternanti rindukan bulan

-HB-

#KamekSayangSarawakBah!


Nama-Nama Planet Dalam Bahasa Korea

Sistem Suria adalah sistem planet dalam galaksi Bima Sakti. Sistem Suria terdiri daripada matahari, planet, asteroid, komet, meteor, meteorit, gumpalan awan dan habuk planet.
Bahasa Korea adalah sebuah bahasa Koreanik yang dituturkan oleh enam puluh tiga juta orang di seluruh dunia. Korea Selatan, Korea Utara, China, Jepun, Uzbekistan, Kazakhstan dan Rusia adalah negara yang mempunyai komuniti bahasa tersebut.

Sebagaimana bahasa lain, Bahasa Korea juga mempunyai nama sendiri dalam Sistem Suria. Persoalannya, apakah nama tersebut? Artikel ini akan menjawab sedikit persoalan kita.

NAMA SISTEM SURIA

Sistem Suria dikenali sebagai “taeyang-gye (태양계)” dalam Bahasa Korea. Nama tersebut secara harfiahnya membawa maksud “sistem matahari”. Nama berkenaan berasal daripada Bahasa Cina-Korea iaitu “taeyang (太陽)” dan “gye (系)” yang masing-masing bermaksud “matahari” dan “sistem”.

Matahari dikenali sebagai “taeyang (태양)” dalam Bahasa Korea. Nama tersebut secara harfiahnya membawa maksud “cahaya hebat” dalam bahasa tersebut. Nama berkenaan berasal daripada Bahasa Cina-Korea iaitu “tae (太)” dan “yang (陽)” yang masing-masing bermaksud “hebat” dan “cahaya”.

Utarid dikenali sebagai “sueun (수은)” dalam Bahasa Korea. Nama tersebut secara harfiahnya membawa maksud “air perak” dalam bahasa tersebut. Nama berkenaan berasal daripada Bahasa Cina-Korea iaitu “sue (水)” dan “un (銀)” yang masing-masing bermaksud “air” dan “perak”.

Zuhrah dikenali sebagai “geum seong (금성)” dalam Bahasa Korea. Nama tersebut secara harfiahnya membawa maksud “bintang emas” dalam bahasa tersebut. Nama berkenaan berasal daripada Bahasa Cina-Korea iaitu “geum (金)” dan “song (星)” yang masing-masing bermaksud “emas” dan “bintang”.

Bumi dikenali sebagai “jigu (지구)” dalam Bahasa Korea. Nama tersebut secara harfiahnya membawa maksud “sfera tanah” dalam bahasa tersebut. Nama berkenaan berasal daripada Bahasa Cina-Korea iaitu “ji (地)” dan “gu (球)” yang masing-masing bernaksud “tanah” dan “bola”.

Bulan dikenali sebagai “dal (달)” dalam Bahasa Korea. Nama tersebut adalah perkataan jati dalam bahasa tersebut. Perkataan berkenaan adalah sepadan dengan perkataan “doal” dalam Bahasa Jeju. Perkataan “dal” dan “toal” adalah berasal daripada Bahasa Korea Tengah (1000- 1600) iaitu “tol”.

Marikh dikenali sebagai “hwa-seong (화성)” dalam Bahasa Korea. Nama tersebut secara harfiahnya membawa maksud “bintang api” dalam bahasa tersebut. Nama berkenaan berasal daripada Bahasa Cina-Korea iaitu “hwa (火)” dan “seong (星)” yang masing-masing bermaksud “api” dan “bintang”.

Asteroid dikenali sebagai “songhaengseong (소행성)” dalam Bahasa Korea. Nama tersebut secara harfiahnya membawa maksud “” dalam bahasa tersebut. Nama berkenaan berasal daripada Bahasa Cina-Korea iaitu “song (小)”, “haeng (行)” dan “seong (星)” yang masing-masing bermaksud “kecil”, “pergi” dan “bintang”.

Musytari dikenali sebagai “mokseong (목성)” dalam Bahasa Korea. Nama tersebut secara harfiahnya membawa maksud “bintang kayu” dalam bahasa tersebut. Nama berkenaan berasal daripada Bahasa Cina-Korea iaitu “mok (木)” dan “seong (星)” yang masing-masing bermaksud “kayu” dan “bintang”.

Zuhal dikenali sebagai “tosaeong (토성)” dalam Bahasa Korea. Nama tersebut secara harfiahnya membawa maksud “bintang bumi” dalam bahasa tersebut. Nama berkenaan berasal daripada Bahasa Cina-Korea iaitu “to (土)” dan “seong (星)” yang masing-masing bermaksud “bumi” dan “bintang”.

Uranus dikenali sebagai “cheong wang seong (천왕성)” dalam Bahasa Korea. Nama tersebut secara harfiahnya membawa maksud “raja bintang jannah” dalam bahasa tersebut. Nama berkenaan berasal daripada Bahasa Cina-Korea iaitu “cheong (天)”, “wang (王)” dan “seong (星)” yang masing-masing bermaksud “jannah”, “raja” dan “bintang”.

Neptun dikenali sebagai “hae wang seong (해왕성)” dalam Bahasa Korea. Nama tersebut secara harfiahnya membawa maksud “raja bintang laut” dalam bahasa tersebut. Nama berkenaan berasal daripada Bahasa Cina-Korea iaitu “hae (海)”, “wang (王)” dan “seong (星)” yang masing-masing bermaksud “laut”, “raja” dan “bintang”.

Pluto dikenali sebagai “myeong wang seong (명왕성)” dalam Bahasa Korea. Nama tersebut secara harfiahnya membawa maksud “raja bintang gelap” dalam bahasa tersebut. Nama berkenaan berasal daripada Bahasa Cina-Korea iaitu “myeong (冥)”, “wang (王)” dan “seong (星)” yang masing-masing bermaksud “gelap”, “raja” dan “bintang”.

Komet dikenali sebagai “hye seong (혜성)” dalam Bahasa Korea. Nama tersebut secara harfiahnya membawa maksud “bintang alir” dalam bahasa tersebut. Nama berkenaan berasal daripada Bahasa Cina-Korea iaitu “yu (流)” dan “seong (星)” yang masing-masing bermaksud “alir” dan “bintang”.

Meteor dikenali sebagai “yu seong (유성)” dalam Bahasa Korea. Nama tersebut secara harfiahnya membawa maksud “bintang penyapu” dalam bahasa tersebut. Nama berkenaan berasal daripada Bahasa Cina-Korea iaitu “hye (彗)” dan “seong (星)” yang masing-masing bermaksud “alir” dan “bintang”.

APAKAH ITU CINA-KOREA?

Jika tuan-tuan dan puan-puan perasan akan perkataan dalam Bahasa Korea, kebanyakan perkataan tersebut berasal daripada Bahasa Cina-Korea. Mesti tuan-tuan dan puan-puan terfikir. Apakah itu Cina-Korea?

Cina-Korea ataupun dalam Bahasa Inggeris, “Sino-Korean” adalah Bahasa Korea yang dipengaruhi oleh Bahasa Cina. Sehingga enam puluh peratus (60%) daripada perbendaharaan kata dalam Bahasa Korea adalah berasal daripada Bahasa Cina.

AKHIR KATA

Kesimpulannya, itu adalah nama-nama Sistem Suria dalam Bahasa Korea. Apakah pendapat anda tentang nama tersebut? Apakah yang kami terlupa? Harap berikan ulasan anda di dalam ruang ulasan di bawah.

RUJUKAN

Nota Geografi STPM SMKRP. Dicapai pada 24hb Oktober 2020 dari http://smrpanjang.blogspot.com/…/geografi-1-6r-apakah…

Omniglot: Korean. Dicapai pada 24hb Oktober 2020 dari https://www.omniglot.com/writing/korean.htm

The Solar System. Dicapai pada 24hb Oktober 2020 dari http://letsrokandroll.blogspot.com/…/solar-system.html…

Langfocus: How similar are Japanese and Korean? Dicapai pada 24hb Oktober 2020 dari https://m.youtube.com/watch?v=JB2ZCa2arqA&vl=en


Betul Ke Takut Covid Bermaksud Tak Takut ALLAH?

Ramai juga mengungkap “Jangan takut COVID -19, hanya takut ALLAH” sebagai alasan untuk mengambil mudah ancaman virus ini. Betul pada makam hakikat tetapi kurang tepat pada kondisi masa dan pada makam asbab.

Takut pada Allah amat berbeza dengan takut makhluk. Takut kepada Allah membawa kita makin menghampiriNya dengan penuh cinta, adapun takut pada makhluk adalah kita menjauhinya dengan penuh hati-hati.

Takut pada kejahatan maka jauhi kejahatan, takut pada fitnah dunia maka jauhi cinta dunia, takut pada penyakit berjangkit maka jauhi dari dari faktor-faktornya, takut harimau maka jauhi harimau, takut rosak akhlak maka jauhi mereka yang rosak, takut terbakar maka jauhi api, takut ancaman DAP, maka jauhi dari mengundi mereka. Takut isteri maka jauhi lakukan perkara isteri marah.

“Takut” yang digunakan dalam laras bahasa makhluk dimaksudkan sesuatu yang boleh bawa kepada bahaya, al Quran jelas menyatakan,

“…Jangalah kamu menjatuhkan dirimu sendiri ke dalam kebinasaan” (Al-Baqarah : 195)

Para kekasih Allah yang tinggi tauhidnya tidak sombong, mereka akan mengikut hukum adat umum dalam kehidupan, namun jika ada waktu yang memerlukan demi dakwah atau membela kebenaran, mereka mohon akan Allah agar ditunjuk kekuasaanNya hingga terjadi hal diluar adat kebiasaan (karamah) hingga manusia sujud pada kebesaran Allah.

Jelas dalam tauhid, makhluk tidak memberi bekas, virus tidak memberi bekas, namun Allah boleh menjadikan virus itu sebagai sebab menyerang manusia hingga maut, seperti Allah perintah api untuk membakar, perintah angin menjadi ribut, perintah laut menjadi tsunami.

Kita bukannya jabariah yang hanya berserah diri kepada Allah tanpa usaha. Apabila melihat air tsunami atau ribut taufan atau virus bahaya yang merebak, bukan hanya berdiri menyerah diri, kita wajib berusaha lari dan lindungi diri sebagai ikhtiar, namun jika terkena juga maka disitulah hukum takdir yang wajib di Imani.

Berpegang teguh dengan Aqidah Ahlul Sunnah Wal Jamaah yang penuh cinta dan kesederhanaan. Jauhi fahaman jabariah, qadariah, muktazillah atau salafi takfiri yang melampau. Jangan mudah mendakwa orang syirik kerana ketakutan mereka.

Kita makhluk yang lemah memang ada fitrah diselubungi dengan pelbagai ketakutan seperti takut mati, takut miskin, takut kesakitan, takut keganasan, takut kelaparan, takut hantu, takut jarum, takut isteri, takut suami kawin lain, takut nak jawab panggilan bank, takut katak, cicak, lipas gemuk, gelap, lipas dan sebagainya.

Jangan sombong sangat, jangan berlagak macam kita paling bertawakal, macam Allah akan sentiasa lindungi kita dari Virus atau lainnya. Siapakah kita disisi Allah yang mahu lindungi sentiasa. Di media sosial pun bergaduh memanjang.

Kenali Agama Mu

Agama ini berbicara diatas hukum syariat, adat dan asbab, ikhtiar usaha, mementingkan penjagaan kebersihan, kesihatan, keselamatan, kebaikan dan kesejahteraan kepada diri, keluarga, masyarakat, negara dan dunia.

Agama juga berbicara tentang hakikat bahawa tiada kekuasaan hanya lah Allah, segalanya dalam takdir Allah. Segala yang berlaku dalam takdir yang ditetapkanNya.

Inilah kenikmatan seorang muslim dalam kehidupannya, mereka ada Allah dalam segala hal yang dilakukannya, bukan sebagaimana mereka yang tiada kefahaman Islam, mereka tiada Allah dalam kehidupan.

Seorang muslim yang benar tidak akan sombong dengan pangkat, kekayaan dan kejayaaan kerana dia melihat kurniaan Allah untuk mengujinya, juga mereka tidak menjadi seorang yang merasa hina, putus asa dengan kesusahan dan kemiskinan, mereka redha dan tenang dalam ujian Allah padanya.

Pada awalnya para sahabat sentiasa bergilir menjaga rumah Baginda demi keselamatan hingga datang wahyu mengatakan bahwa Allah yang menjaga Rasulullah dari kejahatan manusia, maka para sahabat tidak lagi menjaga rumah Baginda.

Allah SWT berfirman:

“Wahai Rasul Allah! Sampaikanlah apa yang telah diturunkan kepadamu dari Tuhanmu; dan jika engkau tidak melakukannya (dengan menyampaikan semuanya), maka bermakna tiadalah engkau menyampaikan perutusanNya; dan Allah jualah akan memeliharamu dari (kejahatan) manusia. Sesungguhnya Allah tidak memberi hidayah petunjuk kepada kaum yang kafir.”(QS. Al-Ma’idah 5: Ayat 67)

Kita yang tiada jaminan pemeliharaan Allah perlulah berwasilah dengan hukum ikhtiar dan usaha baik aspek amalan spiritual (kerohanian) dan penjagaan zahir dalam menjaga keselamatan demi mendapatkan pertolongan Allah.

Rasulullah adalah insan yang paling bertakwa, paling berhakikat dan makrifat, namun Rasulullah adalah seorang yang amat menjaga syariat, amat menekankan kebersihan, kesihatan dan mengajar umatnya dengan sempurna segala hukum kehidupan dari sekecilnya hingga sebesar perkara.

Tiada dalam ajaran Rasulullah menekankan ketauhidan hingga mengabaikan hukum adat dan asbab, bahkan segala amalan sunnahnya membawa kebaikan jika diamalkan.

Rasulullah bukan sahaja mengajar tentang pergantungan hati dengan Allah, tetapi juga mengajar tentang usaha dan ikhtiar yang penuh kesungguhan dalam apa jua perkara yang dilakukan.

Tiada yang paling memahami Al Quran melainkan Rasulullah, akhlaknya adalah Al Quran, maka para sahabat r.anhum memahami Al Quran dari Rasulullah baik ucapan dan kelakuannya (dipanggil sunnah).

Adapun para ulama tabien, memahami Al Quran dan Sunnah berpandukan para sahabat kerana para sahabat r.anhum berguru secara langsung dan bergaul dengan Rasulullah.

Adapun para ulama tabi’in- tabi’in melihat pada tabi’in untuk fahami Al Quran dan Sunnah kerana mereka berguru dan bergaul dengan para sahabat.

Adapun ulama kemudian mengambil kefahaman al Quran dan Sunnah dari para ulama tabi’in tabi’in kerana mereka berguru dan bergaul dengan para ulama tabi’in.

Begitulah rantaian atau sanad ilmu hingga hari ini, penuh indah dan terpelihara kebenarannya yang amat dijaga para ulama dalam disiplin ilmu agama, tiada mengambil mudah mentafsirkan Al Quran melainkan dgn panduan dan displin ilmu yang jelas dan ketat.

Tanpa sanad keilmuan yang haq, semua orang boleh berbicara, mentafsirkan Al Quran dan Hadis mengikut akal dan perasaan mereka dengan bebas, maka disitulah bermula kehancuran dan fitnah pada agama yang indah dan penuh kerahmatan ini.

Iktiyar Kini

Firman Allah,

Katakanlah (wahai Muhammad): “Tidak sekali-kali akan menimpa kami sesuatu pun melainkan apa yang telah ditetapkan Allah bagi kami. Dia lah Pelindung yang menyelamatkan kami, dan (dengan kepercayaan itu) maka kepada Allah jualah hendaknya orang-orang yang beriman bertawakal”. (at Taubah : 51)

Setelah mengusahakan usaha dan ikhtiyar jasmaniah (kuarantin diri dan patuhi langkah keselamatan yang digariskan KKM) dan disertakan pula usaha dan ikhtiyar rohaniah dengan banyakkan berzikir, berselawat dan bangun bersimpuh di tengah malam. Kita orang beriman mesti yakin akan pertolongan dan keajaiban dari Allah. Dia menguji dan Dia juga menyembuhkan. Masa ini juga kita ambil peluang menghidupkan solat jemaah bersama ahli keluarga yang tercinta.

Kita tidak mahu hal ini berterusan. Tak nak. Tika ini kita bukan sahaja risau akan ancaman wabak Covid-19, tetapi yang lebih menggusarkan kita ialah bencana ekonomi yang akan berlaku jika Covid-19 tak dapat dibendung dalam tempoh 2 minggu.

Kita akan menghadapi krisis ekonomi dan sosial yang lebih dahsyat. Bagaimana nasib mereka yang miskin, mereka yang tiada simpanan duit, mereka yang  tidak lagi boleh bekerja, tidak lagi boleh berniaga sedangkan tanggungan ramai, rumah, kereta, sewaan premis dan hutang atau sewa tertentu perlu dibayar serta harga barangan melambung naik.

Ramai yang hanya berpesan agar kuatkan amal pada Allah dalam tempoh kuarantin ini, sedikit yang berpesan agar tingkatkan sikap prihatin membantu sesama kita dalam menghadapi krisis ini. Letakkan kita dalam sisi pandang orang lain. Kita mungkin masih selesa kerana bergaji tetap, tetapi bagaimana orang lain?

Sesungguhnya, Allah tiada mendatangkan sesuatu peristiwa melainkan pasti ada rahsiaNya. Semoga Covid-19 membawa seribu kebaikan disebaliknya. Insya – Allah. Ya benar, COVID -19 adalah teguran Allah agar kita semua kembali kepada-Nya. COVID-19 juga menzahirkan setengah masyarakat yang tak alert dan prihatin dengan ancaman virus ini.

Wallahualam, sekian


Kenapa Serangga Bila M*ti, Badan Dia Terbalik?

Adakah anda rasa begitu aneh melihat serangga-serangga tidak kira apa jua spesis seperti lipas, kumbang dan apa sahaja serangga kecil apabila sudah m4ti akan bertukar posisi terbalik keatas dan bergerak sedikit seperti seakan-akan nazak.

Saya sendiri sebagai penulis, sewaktu memberus gigi diawal pagi melihat di permukaan sinki, kenapa kelkatu dan mana-mana serangga m4ti mesti badan terbalik ke atas? Tidak kurang juga, anda sudah tentu fikirkan serangga ni cukup licik menipu kita dengan acah-acah pengsan untuk melindungi diri dari dimakan, bukan?

Kebiasaannya, posisi serangga yang biasa jika ingin m4ti atau sudah m4ti sudah tentu menunjukkan petanda sistem sarafnya mengalami kegagalan. Ini kerana kebiasaannya, serangga yang hidup sihat akan membetulkan kembali badannya kebawah jika terbalik ke atas.

Apabila seekor serangga sudah hilang keupayaan untuk membetulkan kembali posisi badannya oleh kerana sistem sarafnya yang makin tidak keruan dan gagal akan menyebabkan serangga itu kekal dengan posisi badannya terbalik ke atas.

Apabila serangga itu dalam keadaan terbalik keatas, ia akan terdedah kepada bahaya dan mudah dilihat para pemangsa, lebih-lebih lagi ia sudah tidak berdaya mencari makan lalu serangga tersebut akan m4ti dengan cepat.

Dengan begitu banyak liang pernafasan yang terdedah dan banyak, dan tiada keupayaan tangan untuk menutup setiap liang pernafasan ini, serangga tersebut dengan mudahnya m4ti apabila racun serangga ini mula menyerang organ dan sistem sarafnya. Menyebabkan sistem badannya hilang upaya dari normal.

Selain itu beberapa faktor tambahan yang menyebabkan seekor serangga tidak berdaya untuk sedar dan membetulkan posisi badannya yang sudah terbalik keatas adalah kesan dari memakan racun serangga dan disembur oleh racun serangga.

Bahan kimia didalam racun serangga seperti hidrogen sianida naphthalene dan metil bromida menganggu sistem neurotransmitter didalam badan serangga.

Kesannya, serangga ini mengalami sawan lalu menyebabkan kaki kecilnya menendang-nendang diudara dan seringkali dilihat terbalik ke atas. Kakinya penting untuk menyeimbangkan badannya, jika kaki ini tidak menerima mesej dari otaknya dengan betul akibat diracun, ia akan gagal mengimbang badan lalu terbalik keatas.

Setelah sistem saraf yang terganggu dan sistem koordinasi badan yang makin menghilang, serangga berkenaan hilang fungsi dan daya untuk mengawal anggota badannya dan membetulkan badannya kembali.

Bergantung kepada kekuatan bahan kimia dan jenis bahan kimia racun serangga perosak digunakan, ia akan mengambil masa beberapa hari atau jam sebelum serangga itu menemui Aj4lnya.

RUJUKAN:


Saintis Jumpa Tempat Paling Sejuk Di Sistem Suria

Sebut saja tempat paling sejuk di dunia, ramai membayangkan Antartika dan Artik. Tetapi tempat paling sejuk di dunia terletak di Yakutsk dan Oymyakon, Rusia. Justeru, usah terkejut sesetengah lokasi paling sejuk di angkasa lepas sebenarnya lebih hampir daripada apa yang kita sangka.

Secara dasarnya, angkasa lepas memang tempat yang sejuk dengan suhu asasnya ialah 2.7 kelvin. Jika ditukar dalam unit Fahrenheit atau Celsius, ia bersamaan dengan -454.81 darjah Fahrenheit atau -270.45 darjah Celsius. Tetapi tidak semua tempat mempunyai suhu yang sama.

Di sesetengah ceruk angkasa lepas, sesetengahnya mempunyai suhu jauh lebih sejuk daripada planet, bulan dan asteroid. Ini kerana ruang ini tidak mempunyai kapasiti untuk menyerap tenaga yang datang daripada bintang/matahari.

Dan satu hakikat yang perlu diterima komuniti saintifik ialah suhu hanyalah anggaran sahaja. Menurut Profesor Don Pollaco dari Universiti Warwick, ia dipengaruhi oleh betapa bagusnya anggaran yang dibuat dan apakah model fizikal yang dihasilkan terperinci atau tidak. Dua faktor ini menentukan sama ada suhu sesebuah tempat di angkasa lepas itu tepat atau tidak.

Jadi, di mana lokasi tempat paling sejuk di angkasa lepas? Mungkin ada menyangka gelaran itu digondol oleh Neptun atau Pluto. Hakikatnya, lokasinya lebih dekat daripada apa yang disangka – kawah bulan yang terletak di kutub selatan satelit semulajadi bumi itu.

Perkara ini telah dicanang menerusi data yang dikutip oleh robot angkasa lepas NASA pada 2009. Dan ia diperkukuhkan lagi menerusi penemuan yang dibuat oleh pelajar Patrick O’Brien dan penasihatnya Shane Byrne, seorang penyelidik planet dari Universiti Arizona.

Mereka mencadangkan kawah di kutub selatan bulan sebagai tempat paling sejuk di angkasa lepas. Ini kerana kawasan kawah berkenaan bukan saja terlindung daripada cahaya matahari yang diterima terus. Malah, ia juga terlindung daripada pantulan radiasi haba dari kawasan cerah berhampiran dan radiasi termal yang keluar daripada permukaan bulan yang panas.

Disebabkan lokasi kawah ini terlindung daripada matahari, ia menghasilkan perangkap sejuk mikro yang bukan saja memerangkap air dalam bentuk ais. Malah, ia turut memerangkap elemen-elemen lain seperti argon, karbon dioksida, karbon monoksida dan dinitrogen. Ia berupaya mencapai suhu 25 kelvin (-414.67 F atau -248.15 C).

Tetapi pengiktirafan ini boleh saja berubah sekiranya kita mengiktiraf awan Oort sebagai sebahagian daripada sistem suria. Awan Oort ialah cangkerang serpihan ais angkasa lepas yang terletak di luar jangkauan orbit Neptun.

Namun begitu, masalahnya di sini ialah wujud perdebatan sama ada awan ini sebahagian daripada sistem suria atau tidak. NASA menganggapnya sebagai ya tetapi ahli komuniti saintifik lain menolak ia dimasukkan dalam model sistem suria.

Mengikut data yang diambil Universiti Northwestern di Illinois, suhu awan Oort boleh mencapai lima kelvin atau -450.67 F atau -268.15 C. Dengan membandingkannya dengan suhu di kawah kutub selatan bulan, ia jauh lebih sejuk daripada suhu yang direkodkan di sana.

Jadi, terdapat dua jawapan kepada tempat paling sejuk di angkasa lepas. Jika anda menolak awan Oort dalam model sistem suria, maka kawah di kutub selatan bulan jawapannya. Tetapi jika anda cenderung menyertakannya dalam model sistem suria, maka awan Oort merupakan tempat paling sejuk di angkasa lepas.

RUJUKAN

Phelan, J. (2022, 16 April). What is the coldest place in the solar system?. Live Science.


Jadi Jutawan Dengan Jual 5,000 Kanak-Kanak

Tennessee, sebuah negeri di Amerika Syarikat mempunyai satu sejarah pahit. Dalam tempoh hampir tiga dekad, negeri itu menyaksikan seramai 5,000 orang kanak-kanak dicu.lik dan dijual oleh satu sindiket yang bersembunyi di sebalik nama pusat penjagaan.

Apa yang memilukan, jena.yah ini langsung tidak dapat dikesan lantaran ia dilindungi oleh banyak pihak berkepentingan. Baik politikawan, hakim negeri, mahupun kakitangan kerajaan. Dalangnya pula bukan sekadar mening.gal dunia tanpa dikenakan hu.kuman, malah sempat pula dihormati sebagai aktivis filantrofi terkenal. Itulah dia – Georgia Tann.

Georgia Tann lahir di Philadelphia, Mississippi pada tahun 1891. Ibunya bernama Beulah Yates. Bapanya pula George Tann, seorang hakim di mahkamah negeri.

Keluarga Georgia dikenali sebagai keluarga yang dermawan (jika ditolak tepi sifat George yang arogan). Mereka amat prihatin terhadap kebajikan masyarakat, khususnya anak-anak yatim dan golongan memerlukan. Sampaikan, Georgia sendiri ada abang angkat yang tua tiga tahun daripadanya.

Ini memaksudkan yang Georgia membesar dalam suasana yang relatif sihat – cukup kasih sayang, cukup perhatian, dan cukup didikan. Justeru, perilaku jenayahnya boleh dikatakan tiada kaitan dengan sebarang trau.ma. Sebab memang tiada pengalaman buruk menimpa Georgia semasa dia kecil.

Kalau ada sekali pun, sejarah cuma merakamkan satu perkara kecil iaitu impiannya diketepikan (Brennan, 2009). Semenjak remaja, Georgia menanam cita-cita dalam dunia perundangan. Yakni ingin menjadi seperti bapanya. Namun berikutan bias jantina yang dipalitkan pada kerjaya berkenaan, hasrat Georgia dinafikan.

Dia disuruh menceburi bidang yang lebih feminin. Maka, Georgia pun dimasukkan ke Kolej Martha Washington. Jurusan yang diambil ialah muzik. Selepas bergraduasi pada tahun 1913, dia melanjutkan pula pengajian ke Universiti Columbia. Kali ini dalam bidang kerja sosial – bidang yang lebih terbuka untuk wanita menempa nama.

Sembilan tahun kemudian, Georgia menginjak ke alam pekerjaan. Dia diterima bekerja di Mississippi Children’s Home Society dengan bantuan bapanya. Namun, kariernya di sana tidak bertahan lama. Ia gara-gara tembelang sebenarnya mula ditunjukkan.

Sepanjang di sana, Georgia dilaporkan kerap naik marah dan naik tangan. Anak-anak di pusat jagaan juga ada yang di’pindah’kan sembarangan (baca: dijual). Justeru apabila kegiatannya dibongkarkan beberapa tempoh kemudian, dia serta-merta dipecat (Tapalaga, 2021). Namun, itu bukanlah masalah besar buat Georgia. Pertama, kerana dia tidak ditang.kap. Kedua, kerana kabel bapanya masih ada.

Justeru pada tahun 1924, dia diterima masuk ke Tennessee Children’s Home Society (TCHS) sebagai setiausaha eksekutif. Lima tahun kemudian, pangkatnya berubah menjadi ketua pengarah. Nah, bermula situlah je.naya.h Georgia makin menyerlah.

Dalam banyak-banyak cara yang ada untuk mengimarahkan TCHS, Georgia memilih untuk terjebak dalam kerja pencu.likan. Modus operandinya berbagai-bagai, sesuai dengan lingkaran sokongannya yang ramai. Iya, Georgia tidak bertindak sendirian.

Di belakangnya ada E.H. Crump (politikawan besar di Memphis, Tennessee) dan Camille Kelley (seorang hakim). Menerusi bantuan mereka berdua, Georgia dilindungi daripada pendakwaan dan dimudahkan menerima hak penjagaan. Pembabitan pegawai polis dan jururawat juga melancarkan lagi kerja-kerja kejinya (Poppy, 2017).

Secara umum, Georgia menyasarkan anak-anak miskin dan melarat termasuklah anak-anak yang dibesarkan oleh ibu tunggal. Ini sesuai dengan keadaan Amerika Syarikat ketika itu yang sedang dibelenggu kri.sis ekonomi (The Great Dep.res.sion 1929-1939), di mana kes ibu bapa menjual anak hatta pada harga $1 bukanlah kes asing. Ia dilakukan dengan harapan anak-anak tadi dibeli oleh keluarga yang lebih berkemampuan. Erti kata lain, ia demi masa hadapan anak itu sendiri.

Tren sebegini bagaimana pun membuka ruang kepada lahirnya sindiket-sindiket pemer.da.ga.ngan manusia. Di mana, anak yang dijual tadi akan dibeli oleh satu individu atau satu kumpulan lalu dijual semula kepada keluarga angkat yang hartawan dengan harga berlipat kali ganda. Pekerjaan ini bukan hanya menguntungkan, tetapi mampu meraihkan kemasyhuran. Yakni, masyhur sebagai aktivis filantrofi.

Georgia adalah contoh paling unggul antara semua. Di Amerika, dia seumpama Madonna atau Mother Teresa – dihormati dan dijulang tinggi sampaikan Eleanor Roosevelt, isteri kepada Presiden Ke-32 Amerika sendiri seringkali meminta pandangannya tentang dasar-dasar berkaitan kebajikan kanak-kanak (Vishnu, 2020).

Rumah jagaannya juga mendapat perhatian ramai orang kenamaan. Joan Crawford, June Allyson, Lana Turner, dan Pearl S. Buck adalah antara mereka yang mendapatkan anak angkat daripada TCHS. Tentu sekali, untuk berlaku adil, mereka tidak berniat pun untuk bersu.ba.hat. Lagipun, tiada siapa tahu tentang kegiatan ja.hat Georgia kecuali setelah 26 tahun.

Secara sepintas, ada tiga cara yang Georgia selalu gunakan untuk dapatkan kanak-kanak (Harrington, 2020). Pertama, dia akan menyuap jururawat supaya palsukan kema.tian bayi baru lahir. Antara mang.sa perilaku ini ialah Irene Green, yang diberitahu kononnya bayi beliau mening.gal dunia saat dilahirkan walaupun jelas-jelas beliau sempat mendengar bayi itu merengek. Ketika meminta untuk melihat bayinya, jururawat beri alasan konon ‘jena.zah’ bayi itu sudah pun diuruskan. Sedangkan hakikatnya, bayi itu sudah ‘selamat’ dilarikan.

Cara kedua, Georgia akan menghampiri ibu bapa (biasanya ibu tunggal) yang miskin lalu menawarkan diri untuk membawa anak yang sedang sa.kit ke hospital. Namun, tawaran itu datang dengan satu syarat (pujukan); iaitu si ibu tidak boleh ikut atau nanti hospital akan kenakan bayaran. Jadi, biar dia saja yang uruskan semua, janji Georgia. Setibanya di hospital, Georgia akan palsukan segala maklumat anak tadi – nama dan latar belakangnya diubah; konon anak itu adalah anak jagaan TCHS.

Jadi, apabila ibu tadi datang melawat pada hari berikutnya, pihak hospital akan menafikan yang itu adalah anaknya. Bila dihubungi Georgia pula, si ibu akan dimaklumkan konon anaknya telah mening.gal dunia dan segala urusan pengebumian sudah pun diselesaikan – sekali gus meninggalkan si ibu dalam keadaan terpinga. Antara mang.sa bagi kes sebegini ialah Alma Sipple dan bayi perempuannya, Irma yang hanya dapat berjumpa semula 44 tahun kemudian.

Dalam cara yang ketiga pula, Georgia akan memanfaatkan kealpaan atau ketidakmampuan ibu bapa untuk mendapatkan hak penjagaan menerusi bantuan mahkamah. Ini yang terjadi kepada seorang ibu tunggal bernama Rose Harvey dan bayi lelakinya, Onyx yang berusia dua tahun.

Semasa sedang memandu di Jasper County, Mississippi, Georgia mendapati Onyx bermain sendirian di perkarangan rumah. Ketika itu, ibunya yang sarat mengandung sedang tidur. Jadi, Georgia pun bawa lari Onyx dan jadikannya sebagai kes mahkamah. Dengan cara itu, hak penjagaan Onyx digu.gurkan dari tangan Rose dan anak itu pun diserahkan (dijual) kepada keluarga angkat.

Menerusi kegiatan yang dilakukan selama 26 tahun bermula dari 1924 sehingga 1950, Georgia dianggarkan menjual seramai 5,000 orang kanak-kanak ke seluruh Amerika Syarikat dengan nilai keuntungan yang dikautnya mencecah sehingga sejuta dollar ($11 juta hari ini).

Kekayaan itu bagaimana pun mengundang kecurigaan ramai. Tambahan, bermula tahun 1945 TCHS semakin dipalit kon.tro.versi apabila ramai kanak-kanak dalam jagaannya mening.gal dunia. Misalnya pada tahun itu sahaja, dianggarkan seramai 40-50 orang mening.gal dunia dalam tempoh kurang empat bulan.

Jumlah keseluruhannya pula adalah sekitar 500 orang. Semua kema.tian ini berpunca daripada pende.raan dan pengabaian kesihatan (Vishnu, 2020). Menurut laporan Robert L. Taylor, peguam yang membongkar salah laku Georgia, kanak-kanak di TCHS selalu diberi ubat tidur supaya mereka kurang makan dan kurang meragam.

Masalah penca.bulan juga bukan perkara asing di TCHS. Lebih-lebih lagi bila Georgia sendiri memiliki kecenderungan naf.su song.sang (les.bian). Kanak-kanak di sana selalu disuruh duduk di atas riba pengunjung lelaki dewasa dan memanggil mereka sebagai “ayah” (daddy) – satu perkara yang jelas sekali merupakan pengan.tunan se.ksual.

Ini membuatkan TCHS akhirnya ditutup pada tahun 1950 selepas segala pendedahan dilakukan oleh Taylor. Penutupan tersebut dibuat atas perintah datuk bandar Tennesse yang baru, iaitu Gordon Browning yang memenangi pilihan raya pada dua tahun lalu, menewaskan seterunya, E.H. Crump yang selama ini melindungi kegiatan Georgia.

Rentetan itu pada September tahun sama, Georgia dikenakan pendak.waan. Namun sebelum sempat hu.kuman dijatuhkan, dia mening.gal dunia akibat kan.ser. Camille Kelley, hakim yang menjadi rakan subahatnya juga terlepas daripada hu.kuman lantaran mening.gal dunia akibat strok.

Ini tentunya bukan satu kesudahan yang adil, memandangkan mang.sa-mang.sanya masih ramai yang belum dapat pulang ke pangkuan keluarga asal – walaupun pada 1995, pembelaan sedikit-sebanyak diberikan oleh pihak kerajaan menerusi pengetatan undang-undang berkaitan pengambilan anak angkat serta pemberian pampasan dan sijil kelahiran baru kepada mereka yang terkesan.

RUJUKAN:

Brennan, Zoe. (2009, 29 January). The Hollywood Baby Snatcher: The sinister story of the woman who (ditapiskan) children and sold them to the stars. Daily Mail.

Harrington, Robyn Kagan. (2020, 25 July). Georgia Tann: The Mastermind of a (ditapiskan) Market Baby Ring That Lasted for Three Decades. Medium.

Poppy, Nick. (2017, 17 June). This women (ditapiskan) children from the poor to give to the rich. New York Post.

Tapalaga, Andrei. (2021, 30 April). The Woman Who Became a Millionaire Through Child (ditapiskan). History of Yesterday.

Vishnu. (2020, 5 September). A Horrendous (ditapiskan) Who Made Her Millions by (ditapiskan) Children. History of Yesterday.


Martin Bormann – Si Kesayangan Hitler

Bila kita berbicara tentang Martin Bormann, pandangan pertama ialah beliau merupakan individu kedua paling berkuasa dalam Parti Pekerja Sosialis Kebangsaan Jerman atau Nazi selepas Adolf Hitler. Dan ini berlaku berikutan kejayaannya mengatasi pesaing-pesaing dalam kalangan orang yang dipercayai Hitler untuk mendapatkan kuasa semasa Perang Dunia Kedua. Namun, siapa sebenarnya individu ini sehingga digelar oleh Biro Siasatan Persekutuan (FBI) dalam satu laporan bertarikh 1948 sebagai manusia yang bersaiz seperti mole yang mempunyai keinginan mendapatkan kuasa tanpa kesudahan?

CERITA AWAL

Bormann dilahirkan pada 17 Jun 1900 di Wegeleben dan merupakan anak kepada seorang pekerja pejabat pos. Pada usia mudanya, selepas mengambil keputusan untuk tidak menyambung pelajaran, beliau bekerja di sebuah ladang di Mecklenburg. Semasa Perang Dunia Pertama (WWI), Bormann berkhidmat sebagai tentera pada tahun-tahun terakhir perang. Selepas perang berakhir, beliau berkhidmat dalam Freikorps, sebuah unit separa tentera berhaluan kanan yang berkhidmat dengan kerajaan melawan komunis Jerman yang disokong oleh Soviet Union. Unit ini menganggap pihak komunis mengkhianati Jerman dan mengakibatkan negara tersebut kalah dalam WWI. Dan kumpulan ini tidak teragak-agak menggunakan pendekatan keganasan dalam menamatkan pemberontakan komunis terutama di Munich. Pada Mac 1924, Bormann dipenjarakan selama 12 bulan atas dakwaan bersubahat dalam pembunuhan Walther Kadow, individu yang dikatakan bertanggungjawab mendedahkan Leo Schlageter kepada pihak berkuasa Perancis semasa mereka menguasai wilayah Ruhr.

Selepas dibebaskan dari penjara, Bormann mengikut jejak langkah rakan seperjuangannya dalam Freikorps menyertai Parti Nazi. Keupayaan beliau menguruskan aspek pentadbiran dengan baik menarik perhatian kepimpinan parti dan pada tahun 1928, Bormann dilantik sebagai pengurus perniagaan parti tersebut. Pada ketika itu, Parti Nazi masih lagi kecil dan mempunyai 12 kerusi dalam Parlimen Jerman (Reichstag). Namun kejatuhan saham di Wall Street yang membawa kepada Era Kemelesetan mengubah nasib parti tersebut selama-lamanya. Setahun selepas itu, beliau berkahwin dengan Gerda Buch di mana perkahwinan tersebut disaksikan oleh Hitler sendiri. Hasil dari perkahwinan tersebut, pasangan ini dikurniakan sepuluh cahaya mata.

KESAYANGAN HITLER

Pada Julai 1933, Bormann dilantik sebagai setiausaha sulit Rudolf Hess, timbalan pengerusi parti. Pada bulan Oktober tahun yang sama, beliau dilantik sebagai Reichsleiter dalam parti, jawatan paling tinggi dalam parti pada ketika itu. Sebulan selepas itu, Bormaan dilantik sebagai timbalan Reichstag. Pada tahun 1935, Hitler melantik beliau mengetuai operasi pengubahsuaian kawasan kediaman beliau di Obersalzberg. Di sinilah, beliau mengarahkan pembinaan berek pengawal Schutzstaffel (SS), jalan raya, laluan pejalan kaki, garaj kenderaan, rumah tetamu, rumah pekerja dan kemudahan asas yang lain. Di sini juga, Bormann dan beberapa pemimpin kepercayaan Hitler membina kediaman mereka supaya berhampiran dengan Berghof. Semasa Hitler mendiami Berghof, Bormann berperanan sebagai setiausaha sulit beliau, mengawal akses tetamu kepadanya dan diberi tanggungjawab menjaga kewangan peribadinya.

Pada tempoh tersebut, Bormann menubuhkan satu tabung dipanggil Dana Adolf Hitler Untuk Perdagangan Dan Industri Jerman. Dana ini ditubuhkan untuk mengutip duit dari industri-industri Jerman bagi pihak Hitler di mana sebahagian daripada duit yang diterima disalurkan kepada pemimpin-pemimpin Nazi. Sementara sebahagian lagi digunakan untuk kegunaan peribadi Hitler. Dan Bormann juga tahu bagaimana hendak mengawal Hitler lebih-lebih lagi selepas bos beliau, Hess mengambil keputusan terbang ke Britain pada tahun 1941 untuk cuba mengadakan rundingan damai dengan mereka. Tindakan Hess menimbulkan kemarahan Hitler dan ramai individu dikaitkan dengan Hess seperti pakar astrologi dan pakar ilmu ghaib ditahan. Semua pangkat yang dimilikinya turut dilucutkan dan peranan Hess diambil alih oleh Bormann yang mendapat kepercayaan sepenuhnya daripada Fuhrer. Dan hadiah beliau kepada diktator Jerman ini ialah seekor anjing yang menjadi teman setia sepanjang hayatnya, Blondie.

Semasa menjawat jawatan sebagai Kanselor Parti, beberapa tindakan beliau menimbulkan kontroversi:

a) menyerang institusi gereja. Bagi Bormann, institusi gereja ibarat kanser yang perlu dihapuskan dari bumi Nazi Jerman. Antara langkah yang diambil beliau pada ketika itu ialah mengarahkan pelajaran agama dikurangkan kepada dua jam seminggu dan membuang lambang salib dari bilik darjah. Bormann turut mengarahkan mana-mana ahli atau pemimpin parti yang masih aktif menghadiri gereja meletak jawatan dan menyerahkan semula keahlian mereka kepada parti. Selain itu, ratusan gereja di Austria dan Jerman dirampas oleh Gestapo di mana kepimpinan gereja dihalau keluar.

Kemuncak pada serangan ini ialah Bormann mahukan Bishop Katolik dari Munster, August von Galen dihukum gantung sampai mati berikutan kenyataannya kepada para hadirin yang mengecam keras beberapa polisi Nazi ketika itu. Hitler bimbang sekiranya tindakan tersebut diteruskan, Galen akan diangkat sebagai syuhada dan ini pasti memarakkan lagi api penentangan terhadap kerajaan Nazi Jerman. Atas sebab itu, beliau dan Joseph Goebbels menangguhkan semua bentuk tindakan terhadap gereja sehingga perang berakhir. Menurut Albert Speer dalam memoirnya, Inside The Third Reich, semasa merancang ibu negara baru Jerman, Germania, Bormann mengarahkan tiada sebarang ruang diberi kepada gereja dalam pelan Speer.

b) menggubal polisi-polisi kejam terhadap orang Yahudi, orang Slavik dan tawanan perang. Pada 31 Mei 1941, satu dekri ditandatangani Bormann untuk melaksanakan Undang-Undang Nuremberg pada wilayah-wilayah yang ditakluk di sebelah Timur (negara-negara Baltik, Ukraine dan sebahagian daripada Rusia). Setahun selepas itu, pada 9 Oktober, beliau menandatangani satu dekri yang memberi pengesahan kepada Final Solution iaitu pembunuhan beramai-ramai di kem maut Nazi. Dan ini dikukuhkan lagi dengan satu lagi dekri bertarikh 1 Julai 1943 yang memberi kuasa penuh kepada Adolf Eichmann berkenaan orang Yahudi. Di sebelah Timur, Bormann turut menyokong pendekatan keras Erich Koch terhadap orang-orang Slavik walaupun sesetengah daripada mereka ini menyokong Nazi.Pada hari-hari terakhir perang, Bormann terus kekal bersama Hitler dan menjadi saksi kepada perkahwinan beliau dengan Eva Braun. Bormann turut bertanggungjawab menandatangani wasiat dan arahan terakhir Hitler. Pada 30 April 1945, Hitler dan Braun membunuh diri (mengikut versi rasmi) dan mayat mereka dibakar seperti mana diarahkan.

Dalam wasiat tersebut, Hitler menamakan Karl Donitz sebagai Presiden Jerman dan Joseph Goebbels sebagai ketua kerajaan dan Kanselor Jerman. Bormann turut dinamakan sebagai menteri dalam kabinet baru Donitz sekaligus mengesahkan kedudukannya sebagai Setiausaha Agung tidak rasmi bagi Parti Nazi. Pada hari yang sama, Goebbels dan seluruh ahli keluarganya membunuh diri.

HARI-HARI TERAKHIR

Versi rasmi mengatakan pada 1 Mei 1945, Bormann bersama beberapa lagi pemimpin Nazi keluar dari bunker Hitler dan cuba melarikan diri daripada kepungan tentera Soviet Union. Namun cubaan tersebut gagal apabila kereta perisai Tiger tempat mereka bersembunyi dibedil dengan artileri yang mengorbankan beliau dan doktor SS, Ludwig Stumpfegger. Ketua Hitler Youth, Artur Axmann yang bersama mereka semasa melarikan diri menyatakan dia melihat mayat mereka berdua namun tidak dapat mengesahkan sama ada mayat tersebut sememangnya Bormann atau sebaliknya. Keterangan Axmann ini dipertikai ramai pihak termasuk sejarawan-sejarawan arus perdana. Ini disokong dengan keterangan Tentera Merah tidak mengakui mereka menemui mayat beliau, ini mencetuskan kekecohan untuk tahun-tahun berikutnya.

HIDUP ATAU MATI…

Pada bulan-bulan berikutnya selepas perang berakhir, wujud pelbagai laporan yang menyebut Bormann terselamat daripada serangan artileri Soviet dan berjaya melarikan diri dari Berlin. Dan apabila Tribunal Jenayah Perang Nuremberg membicarakan semua pemimpin Nazi yang terlibat dengan jenayah perang seperti Heinrich Himmler, Hermann Goring, Speer dan Bormann, pengumuman radio dibuat bagi membolehkan beliau disenaraikan sebagai salah seorang defendan. Menariknya di sini, tribunal membicarakan beliau in absentia (tanpa kehadirannya sebagai defendan) sekaligus menambah lagi dakwaan bahawa Bormann tidak mati dan masih lagi hidup.

Bagi Dr John Cencich, seorang pensyarah di California University of Pennsylvania merangkap bekas penyiasat jenayah perang Pertubuhan Bangsa Bersatu (PBB) dan panel rancangan dokumentari Hunting Hitler berpandangan keputusan membicarakan Bormann in absentia bukanlah satu keputusan mudah yang diambil ringan oleh panel hakim terlibat. Ini kerana mereka pasti mengambil kira laporan-laporan yang timbul berkenaan Bormann dan menganggap bekas setiausaha sulit Hitler itu masih lagi hidup. Ini ditambah dengan hukuman gantung yang dijatuhkan pada beliau dengan meletakkan syor sekiranya Bormann masih lagi hidup dan sebarang fakta baru dikemukakan pada ketika itu boleh saja membantu mengurangkan hukuman atau mengubah terus hukuman yang dijalankan.

Berikutan laporan Bormann masih hidup, semua agensi perisikan dari Agensi Perisikan Pusat (CIA) hingga MI5 menyiasat semua kesahihan laporan tersebut. Bagi MI5, banyak laporan yang menyatakan lokasi Bormann sama ada di Argentina, Sepanyol dan Sri Lanka merupakan palsu berikutan sumber yang digunakan mereka tidak boleh dijamin kredibiliti atau memang sah gila. Ini berdasarkan banyak laporan yang telah dinyahsulit untuk pandangan umum yang dilepaskan kepada Arkib Kebangsaan pada tahun 2009.

Kita tidak pasti apa sebenarnya yang berlaku pada Bormann tetapi ramai berkeras mengatakan orang kedua paling berkuasa dalam Parti Nazi itu masih hidup untuk tahun-tahun berikutnya. Menurut pemburu Nazi terkenal, Simon Wiesenthal, beliau percaya Bormann masih hidup dan bersembunyi di Amerika Selatan bersama dengan pemimpin-pemimpin Nazi yang lain.

Dan ini tidak menghairankan berdasarkan pendedahan sensasi yang dibuat oleh Uki Goni, seorang koresponden akhbar The Guardian berkenaan pembabitan beberapa negara dan Gereja Katolik dalam menyeludup keluar individu-individu ini keluar dari Eropah, diberi identiti baru dan mendapat perlindungan pemerintah yang bersimpati dengan mereka. Contohnya, tindakan Presiden Argentina, Juan Peron yang memberi perlindungan kepada ramai penjenayah Nazi yang melarikan diri daripada tindakan keadilan termasuk Josef Mengele dan Eichmann.

Ada beberapa keterangan saksi yang menyatakan Bormann masih hidup selepas Perang Dunia Kedua:

i) Panel Hunting Hitler yang juga wartawan penyiasatan, Gerrard Williams menemubual seorang lelaki bernama Emilio Zajer di Misiones, Argentina di mana bapanya mempunyai latar belakang Nazi. Menurut Zajer, bapanya pernah berkhidmat dalam Hitler Youth dan berhijrah ke Argentina pada usia 15 tahun semasa tahun 1940. Menurut beliau, bapanya pernah berkhidmat sebagai pemandu kepada Bormann semasa beliau berada di Argentina.

ii) Semasa di Osorno, Chile, Williams dan bekas Ranger Amerika Syarikat, Tim Kennedy mendapat maklumat bahawa Juan Keller ialah identiti penyamaran yang digunakan Martin Bormann semasa berada di Amerika Selatan. Berdasarkan maklumat, Keller/Bormann menjadi peladang yang kaya-raya dan dikawal oleh ramai individu bersenjata. Selain itu, Keller/Bormann turut mengambil anak penjaga rumahnya sebagai anak angkat iaitu Marianna. Menurut Marianna, beliau diambil sebagai anak angkat pada usia dua bulan. Kali terakhir Marianna bertemu dengan bapanya ialah semasa beliau berumur 13 tahun di mana pada hari itu, Keller/Bormann menghantarnya pergi ke sekolah dan mengucapkan selamat tinggal kepada anak kesayangannya itu. Beliau mendedahkan punca bapanya itu melarikan diri selepas mendengar berita penahanan Eichmann oleh agensi perisikan Israel, Mossad. Tak lama selepas pemergian Keller/Bormann, empat individu dari Colonia Dignidad berjumpa dengan Marianna untuk mengesahkan bahawa beliau ialah anak kepada Martin Bormann. Bila Kennedy menunjukkan beberapa gambar Bormann kepada beliau, Marianna mengesahkan bahawa Keller sememangnya Bormann.

iii) Pada tahun 1964, satu dokumen dari Kementerian Dalam Negeri Paraguay mendedahkan memo dari Reinhard Gehlen, ketua perisikan Jerman Barat pada pihak mereka bahawa Bormann hidup di situ pada akhir tahun 50-an dan meninggal dunia di Asuncion pada tahun 1959. Memo tersebut turut mendedahkan Dr Josef Mengele menjaga Bormann sehinggalah beliau menghembuskan nafas terakhir. Menurut memo berkenaan, beliau memanggil Don Fritz, identiti rahsia yang digunakan Mengele semasa bersembunyi di Amerika Selatan untuk datang ke rumah salah seorang penyokong Nazi berpengaruh, Werner Jung. Bormann menyangka kesakitan yang dialaminya itu hanya sakit perut biasa tetapi selepas pemeriksaan menurut Gehlen, beliau sebenarnya menghidap kanser. Apabila Bormann mati pada Februari 1959, Mengele dan beberapa individu lain mengebumikan mayat Bormann pada satu kubur tak bertanda di Ita, Asuncion.

Menurut Graeme Wood, seorang wartawan The Atlantic dan pensyarah di Universiti Yale, kegagalan pihak Jerman Barat menemui mayat Bormann merupakan satu tamparan hebat kepada mereka. Ini kerana usaha penggalian pada tahun 1965 di lokasi di mana Axmann menyatakan Bormann dan Stumpfegger mati tidak menemui apa-apa tulang-tulang di kawasan tersebut. Namun apabila proses ekskavasi dilakukan di lokasi sama pada tahun 1972, entah bagaimana tulang-tulang Bormann boleh ditemui di lokasi sama menimbulkan persoalan dalam kalangan pakar dan sejarawan. Ini kerana berdasarkan pemeriksaan gigi, pakar mendapati wujud rawatan gigi yang dibuat selepas tahun 40-an. Ini ditambah dengan kewujudan tanah merah yang kaya dengan mineral pada tulang-tulang tersebut semasa pemeriksaan. Tanah tersebut tidak ada di Jerman tetapi wujud di beberapa bahagian di Amerika Selatan termasuk Paraguay. Justeru, wujud teori pihak perisikan Jerman Barat menggali kubur tidak bertanda itu, mengeluarkan tulang-tulang Bormann dan meletakkan tulang-tulang tersebut di lokasi sama dikatakan beliau mati semasa Pertempuran Berlin pada 1 Mei 1945.

Dan ini dikukuhkan lagi dengan siasatan dilakukan Wood dan bekas operator Pasukan Khas Amerika Syarikat, Mike Simpson semasa di Paraguay. Di situ, mereka menemubual beberapa saksi tempatan yang menyatakan upacara pengebumian Bormann dilakukan di Ita, Asuncion. Menurut seorang saksi bernama Isidrio, beliau ada pada upacara tersebut kerana dipanggil paderi untuk membantu menguruskan proses pengebumian. Sehari selepas upacara pengebumian, timbul khabar angin dalam kalangan orang ramai bahawa mayat yang dikebumikan dalam kubur tak bertanda itu milik Bormann. Dan ini disahkan oleh paderi yang menguruskan pengebumian tersebut kepada Isidrio. Dan bila ditanya siapa paderi yang bertugas, Isidrio mendedahkan paderi bernama Asencio Ayala itu mempunyai hubungan kuat dengan pihak tentera dan kerajaan Paraguay.

Namun yang pasti, ujian DNA yang dijalankan pada tulang-tulang tersebut mengesahkan tulang-tulang tersebut memang milik Bormann pada tahun 1998. Selepas pengesahan telah dibuat, anak sulung beliau, Martin Bormann Jr mengaturkan tulang-tulangnya dibakar dan ditabur di Laut Baltik. Bagi kedua-dua kerajaan Jerman dan Paraguay,  tindakan Bormann Jr sebenarnya menyelamatkan mereka daripada soalan-soalan sukar yang bakal diajukan oleh pakar dan sejarawan. Bagi kerajaan Paraguay, mereka terpaksa mengalami pengalaman sama selepas menyembunyikan Mengele daripada pengetahuan perisikan asing seperti CIA dan Mossad. Bagi kerajaan Jerman, pasti pihak Parlimen akan mempersoalkan kenapa mereka tidak berusaha lebih gigih menjejaki orang nombor dua dalam Nazi selepas Hitler. Penemuan tulang-tulang itu dan keputusan Bormann Jr dilihat bersifat menang-menang untuk kedua-dua kerajaan.

SUMBER


Menjawab Tamrin Ghafar – Sultan Johor Bukan Berdarah Lanun!

Saya ada baca kenyataan Tamrin Ghafar. Panjang tapi saya kurang setuju bab nasab Kesultanan Johor Moden yang bagi beliau dari keturunan orang luar – Daeng Bugis.

1. Mereka yakni TMJ hingga Temenggung Daeng Ibrahim (pengasas Kesultanan Johor Moden dinasti Temenggung) masih dari keturunan Bendahara Tun Habib Abdul Majid, bendahara Kerajaan Johor Riau. Salah seorang anakanda Tun Habib adalah Sultan Abdul Jalil IV atau Tun Jalil merupakan Sultan pertama dari Dinasti Bendahara selepas kemangkatan Sultan Mahmud Mangkat Dijulang (Sultan terakhir dari ‘blood’ Kesultanan Melaka).

Sultan Johor terakhir yang dikatakan diambil alih Temenggung Daeng Ibrahim adalah Sultan Ali yang berketurunan Sultan Abdul Jalil Shah IV. Maka kedua-duanya baik keluarga Sultan terkahir dan keluarga Temenggung bertemu di moyang yang sama iaitu Tun Habib. Sultan Abdul Jalil pula punyai adik lelaki namanya Sultan Zainal Abidin I Terengganu (Sultan Pertama Terengganu).

2. Adalah Temenggung Daeng Ibrahim bin Daeng Abdul Rahman bin Daeng Kechil Abdul Hamid bin Tun Abdul Jamal bin Bendahara Tun Abas bin Tun Habib Abdul Majid Padang Saujana. Dari Keturunan Tun Abas juga lahirnya Tun Mutahir adiknya Wan Ahmad. Wan Ahmad menggantikan abang nya (Tun Mutahir) berkuasa di Pahang setelah perang saudara yang lama. Wan Ahmad lalu bergelar Sultan Ahmad Shah I – Sultan pertama Kesultanan Pahang Moden. Oleh kerana itu, di Makam Tun Habib yang terletak di Kota Tinggi tertulis beliau adalah bapa kepada tiga kesultanan yakni Johor, Pahang dan Terengganu. Moyang Tun Habib pula dipercayai dari kabilah Al Idrus Acheh yang datang dari Hadramaut.

Gelaran DAENG?

3. Perkahwinan campuran Bugis bermula ketika Tun Abdul Jamal berkahwin dengan Daeng Maimunah Binti Daeng Perani. Perkahwinan lebih kepada faktor siasah selepas Daeng Perani membantu Sultan Johor – Riau mengalahkan Raja Kechil yang mendakwa anak kepada Sultan Mahmud Mangkat Dijulang. Raja Kechil datang merampas takhta dan Sultan Johor Riau waktu itu, Sultan Sulaiman Badrul Alam Shah bin Sultan Abdul Jalil Riayat Shah IV meraih kembali dengan bantuan Lima Saudara Bugis yang terkenal itu.

4. Semenjak era itu, pengaruh orang Bugis sangat kuat dalam pemerintahan Johor Riau. Sebagai balasan atas bantuan Bugis bersaudara, Daeng Merewah pula dilantik menjadi Yang diPertuan Muda.

5. Oleh kerana itu, anak-anak bendahara Tun Abdul Jamal tidak menggunakan gelar TUN sebaliknya lebih selesa menggunakan gelaran DAENG untuk lebih berpengaruh. Menonjolkan sebagai bangsawan bugis adalah lebih baik walau nasab sebelah ibu ketika itu. Generasi keturunan Tun Abdul Jamal terus gunakan gelar Daeng sehingga ke zaman Temenggung Daeng Ibrahim.

6. Salasilah Sultan Johor Moden adalah orang lokal sebenarnya, yang bugis itu masih sebelah ibu. Dan bukan satu kesalahan ada campuran darah Bugis, masih ‘malay blood’.

7. Kisah pengkhianatan Daeng Ibrahim terhadap Sultan Johor ketika itu yakni Sultan Ali masih kabur. Dahulu, zaman Kerajaan Johor Riau, Sultan bersemayam di Lingga, Bendahara pula di Pahang sementara Temenggung menjaga Johor. Pengaruh Temenggung dan keluarganya sangat kuat di Johor.

Bermula Gelar Tunku

8. Pada 10 Mac 1855, Temenggong Daeng Ibrahim telah menjadi de-facto Sultan Johor selepas perjanjian pada tahun 10 Mac 1855 antara Sultan Ali dan British di Singapura. Sejak itu, anak-anak beliau mula dikenali dengan panggilan “Ungku”. Contohnya, adik Maharaja Abu Bakar iaitu Ungku Abdul Majid yang berkahwin dengan wanita Turki, Rugayyah Hanum membawa kepada lahirnya Ungku Abdul Hamid dan seterusnya Prof. Diraja Ungku Aziz dan Ungku Zeti Akhtar.

9. Apabila Abu Bakar iaitu anakanda Temenggung Daeng Ibrahim de-facto Sultan Johor menjadi Sultan Johor, secara rasmi bermula kesultanan Johor Moden dari dinasti Temenggung, anak-anak Baginda mula dikenali gelar ‘Tunku’. Keturunan Sultan Johor dinasti Bendahara masih menggunakan gelar Tengku. Mereka beranak pinak dan tinggal di Singapura, Johor dan Melaka. Selain Johor yang gunakan gelar Tunku, keturunan Kesultanan Negeri Sembilan dan Kedah juga turut demikian. Pahang, Terengganu, Kelantan menggunakan gelar Tengku sementara Selangor ada guna Raja ada guna gelar Tengku dan di Perak, ‘solid’ dengan gelar Raja. Perlis sangat istimewa, cukup dengan gelar Syed yang lebih utama dari gelar lainnya.

Kesimpulan

10. Bukan masanya nak bahas siapa waris lebih layak, yang lebih sah. Sudah berlaku Qadha Allah, mereka naik. Setiap Kesultanan, ada cerita masing-masing disebalik takhta yang diduduki. Perbalahan takhta ini bayak berlaku zaman dahulu dan semoga tidak berlaku lagi. Orang syiah juga menggunakan naratif emosi takhta Khalifah sepatutnya Sayyidina Ali yang berhak bukan Abu Bakar As Siddiq. Semua ada naratif masing-masing dan kita kemudian semuanya tidak berada di zaman itu berlaku.

11. Dari segi darah, walaupun dikatakan bukan waris sah untuk berdaulat, tetapi mereka tetapi waris kerana perjawatan zaman dahulu kala berlegar sesama keluarga Diraja juga. Kata orang, “Tengku-Tengku berbalah, apa nak dikatanya”. Dari segi syarak pun, mereka sah berdaulat setelah adanya musyawarah ahlul halli wal aqdi dan baiah.

12. Semoga hubungan para Raja-Raja Melayu dan kerajaan persekutuan berlangsung dengan baik dan jayanya. Tuah tidak salah, Jebat juga tidak salah. Kedua-dua watak bagus sebagai pengimbang tara namun jangan sampai tahap durhaka.


Apa Yang Kita Harus Tahu Tentang Rumah Api Iskandariah?

1. Rumah api Alexandria dibina di atas sebuah pulau kecil, Pharos yang berhadapan dengan pelabuhan utama Alexandria.

Ianya dikenali sebagai Pharos of Alexandria kerana ianya dibina di atas pulau Pharos dan perkataan Pharos lama-kelamaan menjadi kosakata yang bermaksud ‘Rumah Api’ di dalam pelbagai bahasa seperti:

a. Perancis: Phare.
b. Sepanyol: Faro.
c. Romawi: Far.
d. Itali: Faro.
e. Portugal: Farol.

2. Setiap ilmuwan mencatatkan tentang ciri-ciri yang ada pada bangunan ini besertakan ketinggian empat bahagian utama menara ini, termasuk tapaknya. Kesemua binaan rumah api moden menjadikan rumah api Alexandria sebagai model, tetapi binaan Pharos of Alexandria lebih menyerupai bangunan pencakar langit abad ke-20. Rumah api Alexandria dibahagikan kepada empat bahagian utama iaitu:

a. Tapak:

Mempunyai banyak bilik untuk penyimpanan barang. Dibina berbentuk segi empat yang mengelilingi binaan bangunan ini.

b. Bahagian pertama bawah ( Tinggi : 115 kaki ).

Berbentuk oktagon (lapan segi) dengan mempunyai lapan sisi ruangan balkoni untuk penziarah menikmati pemandangan kota Alexandria. Mempunyai sebuah bazar yang menjual makanan untuk para penziarah. Pada aras ini, dibina sebuah balkoni empat penjuru di mana setiap penjuru ini diletakkan sebuah tugu dewa laut Triton, pada zaman pemerintahan empayar Rom. Dari balkoni ini, penziarah dapat menikmati hanya separuh pemandangan lautan dan pelabuhan yang sibuk dipenuhi dengan pelbagai kapal dagang dari luar.
Dari catatan Ibnu Jubair, pada aras ini terdapat banyak ruangan bilik yang boleh menyebabkan tersesat dan tangga berpusing yang besar menuju ke tingkat paling atas.

c. Bahagian kedua tengah ( Tinggi: 60 kaki ).

Bagi penziarah yang ingin menikmati suasana sebenar bentuk muka bumi Mesir, ataupun lebih tepatnya pemandangan kota pelabuhan Alexandria tanpa halangan, mereka akan mendaki tangga ke aras ini. Pada aras ini, penziarah sudah berada 300 kaki dari paras laut.

d. Bahagian ketiga dibahagikan kepada dua bahagian kecil iaitu:

• Pertama.

Pada aras ini, hanya penjaga rumah api ini sahaja yang dibenarkan melewatinya. Bahagian ketiga ini, binaannya berbentuk menara bulat dan di sini diletakkan sebuah cermin melengkung yang besar diperbuat daripada gangsa yang digilap kemas. Cermin ini berfungsi untuk memantulkan cahaya api yang dibakar pada siang hari. Legenda menceritakan, cermin ini juga digunakan sebagai senjata oleh tentera Firaun membakar kapal musuh pada siang hari apabila cahaya matahari yang dipantulkan oleh cermin ini diarahkan ke kapal musuh. Selain pantulan cermin, sinaran api juga digunakan sebagai isyarat untuk panduan kepada pelayar pada waktu malam. Dicatatkan, asap dari pembakaran api dan pantulan sinaran api ini mampu dilihat oleh pelayar kapal sejauh 100 batu mil pada siang hari dari laut.

Dari catatan Pliny the Elder (23 M-79 M), cahaya pantulan rumah api Alexandria dapat dilihat sejauh 465 mil dari laut.

Publius Papinus Statius (45 M-96 M) melaporkan, cahaya pantulan dari bangunan ini umpama cahaya bulan yang menyinari pada malam hari.

Flavius Josephus (37 M-100 M) mencatatkan, pantulan cahaya rumah api ini dapat dilihat dalam jarak 50 km dari darat.

• Kedua.

Seterusnya bumbung berbentuk kon melengkapi keindahan bangunan ini. Pada zaman pemerintahan empayar Rom, mereka telah meletakkan sebuah tugu besar dewa laut, Poseidon di puncak bumbung ini. Fakta ini dikemukakan setelah ahli sejarah menemui sekeping duit syiling kuno dari empayar Rom yang menunjukkan ukiran dewa Poseidon yang wujud di atas ukiran bentuk bangunan rumah api Alexandria. Catatan lain menyebutkan, tugu dewa langit Zeus mungkin diletakkan di puncak bangunan ini.

Pada zaman pemerintahan Sultan Ahmad bin Tulun, baginda menggantikan tugu Poseidon dengan sebuah kubah dan mengubah sedikit bentuk binaan rumah api ini.

Pada tahun 875 M, dicatatkan, bahagian ruangan pembakaran api ini digantikan dengan ruangan kayu dan fungsinya ditukarkan serta-merta kepada menara pemantau.

Struktur lukisan pelan bangunan rumah api Alexandria dilakar oleh salah seorang ilmuwan Jerman, Hermann Thiersch dalam bukunya yang bertajuk Pharos: Antike Islam Und Occident (1909) yang kebanyakkan sumber untuk lakarannya dikutip daripada beberapa penelitian catatan dan laporan ilmuwan pada zaman dahulu.

Dalam lukisan hasil Hermaan, beliau melakar rumah api Alexandria yang berbentuk asal, perubahan binaan yang berlaku pada zaman Sultan Ahmad bin Tulun dan perubahan binaan yang juga berlaku pada zaman pemerintahan Dinasti Fatimiyyah.

KETINGGIAN

1. Mengikut penjelasan seorang ahli arkeologi Greco-Roman, Profesor Fathy Khourshid, ketinggian keseluruhan bangunan ini adalah setinggi 400 kaki termasuk tapak, tiga aras sehingga ke puncak bangunan.

2. Pliny the Elder dan Strabo (64 SM-24 M) melaporkan, yang bangunan yang dibina dari batu marmar putih ini setinggi antara 393 kaki (120 m) dan 450 kaki (137 m).

3. Dua orang ilmuwan Islam, al-Idrisi dan Yusuf ibn al-Sheikh mencatatkan ketinggian bangunan ini adalah ‘300 cubit’ iaitu sekitar 140 m atau 183 m.

4. Ibnu Rusta mencatatkan pada tahun 903 M, ketinggian rumah api ini mencapai 450 kaki.

DETIK-DETIK KEHANCURAN PHAROS OF ALEXANDRIA.

Rumah api ini bertahan lamanya selama 1500 tahun di bawah pemerintah kedua Mesir Kuno, Ptolemy II sehingga pemerintah terakhir, Firaun Cleopatra ke empayar Rom, kekuasaan Khulafa ar-Rasyidin, Bani Umayyah, Fatimiyyah, Ayyubiyah serta akhirnya ia hancur rebah menyembah bumi. Berikut dikumpulkan beberapa catatan dan laporan yang telah direkodkan berkaitan sekitar waktu kehancuran Pharos of Alexandria.

1. Pada tahun 356 M, terjadi gegaran gempa bumi dan Mesir dilanda tsunami, tetapi hanya berlaku keretakkan yang kecil pada bangunan ini. Keretakkan dibaiki semula.

2. Pada abad ke-10, rumah api Alexandria diperbaiki dan dikurangkan ketinggian sebanyak 70 kaki kerana berlaku keretakkan yang dikhuatiri bangunan tidak stabil dan roboh.

3. Pada tahun 1303 M, suatu gempa bumi yang kuat melanda kawasan Mediterranean dan kesan dari gegaran kuat, bangunan ini hancur sepenuhnya.

Tetapi laporan ini diragukan kerana dari catatan lama Mesir, kehancuran bangunan ini berlaku pada tahun 1375 M dan bangunan ini dipercayai masih teguh berdiri (walaupun sudah tidak digunakan lagi) sehingga tahun 1480 M.

4. Dalam catatan seorang pengembara Moor dari Andalusia, al-Idrisi yang melawat bangunan ini pada tahun 1115 M yang kagum dengan binaan bangunan ini, menceritakan dengan lengkap tentang rumah api Alexandria dengan mengira kesemua anak tangga yang menuju ke ruangan balkoni aras pertama dan kedua serta mengukur ketinggian menara ini.

5. Selepas 15 tahun kemudian, seorang pengembara Yusuf ibn al-Sheikh, memeriksa struktur bangunan ini dengan lengkap pula dan mencatatkan tentang bahan binaan yang digunakan sehingga bangunan ini mampu bertahan dengan hempasan ombak laut dalam jangka waktu yang sungguh lama.

Dinyatakan dari hasil penelitian, cairan timah digunakan dalam pembinaan bangunan ini.

6. Pada tahun 1183 M, Ibnu Jubair dari Andalusia yang melawat kota Iskandariah (Alexandria) pada masa itu mencatatkan strukturnya dalam keadaan yang masih baik dan di atas menara ini dibina sebuah ruangan masjid yang dikenalpasti telah dibangunkan di bawah arahan Sultan Ahmad bin Tulun ketika zaman pemerintahannya iaitu sekitar 868 M sehingga 884 M.

7. Pada tahun 1272 M, Sultan Salahuddin al-Ayyubi mengarahkan perbaikan semula ke atas rumah api Alexandria setelah didapati terdapat retakkan kecil pada struktur bangunan. Atas keprihatinan baginda, rumah api Alexandria dapat diselamatkan sehingga ke abad ke-14.

8. Gempa bumi yang melanda Mesir pada tahun 956 M dahulu, telah meninggalkan retakkan pada struktur bangunan ini dan dibaiki semula. Susulan itu Mesir dilanda gempa bumi buat kali kedua pada tanggal 8 Ogos 1303 M yang menyebabkan sebahagian rumah api ini hancur. Kesan gegaran gempa bumi kali ini dirasakan sehingga ke Greek.

9. Pada tahun 1323 M gempa bumi kali ketiga melanda bumi Mesir lalu menyebabkan sebahagian rumah api ini hancur.

10. Ibnu Battuta juga ada melaporkan tentang bangunan ini di dalam kitabnya, Rihlah dan menyebutkan pada masa ini beliau tidak dibenarkan untuk melawat kawasan rumah api Alexandria kerana bimbang dengan sisa struktur bangunan yang boleh roboh pada bila-bila masa.

Catatan Ibnu Battuta tahun 1326 M yang pertama kali datang ke kota Iskandariah, melaporkan yang dia tidak dibenarkan masuk melalui pintu pertama di aras pertama bangunan ini.

Catatan kedua Ibnu Battuta pada tahun 1349 M, kali kedua menziarahi kota Iskandariah, melaporkan tiada akses masuk ke pintu pertama dan semuanya (atau sebahagian) di sini telah hancur.

11. Pada tahun 1375 M, Mesir dilanda gempa bumi lagi dan menyebabkan sisa bekas runtuhan yang masih berdiri roboh sepenuhnya dan hanya meninggalkan tapak sahaja.

12. Pada tahun 1480 M, Sultan al-Ashraf Sayf ad-Din Qaitbay (pemerintah Dinasti Burji di Mesir) mengarahkan pembinaan sebuah benteng pertahanan Qaitbay di atas tapak runtuhan rumah api Alexandria. Dicatatkan dalam sejarah, benteng Qaitbay dibangunkan daripada beberapa bekas batu/struktur binaan milik rumah api Alexandria yang masih tersisa pada waktu itu.


Pembukaan Baitulmaqdis Dibawah Khalifah Umar Al-Khattab

Kalau orang tanya kepada saya, apakah bukti paling utama keindahan ajaran Islam dan pengganutnya, saya akan cakap bahawa inilah peristiwanya. Tidak seperti Zionis, tidak seperti Tentera Salib, umat Islam menunjukkan contoh terbaik ketika membuka Baitulmaqdis.

Semua tahu kebangkitan Islam menjadi sebuah empayar telah menggegarkan dua buah empayar iaitu Parsi dan juga Rom yang mengapit empayar Islam ketika dibawah Khulafa Rashidun. Banyak pertempuran berjaya mereka hadapi, salah satunya ialah Yarmouk yang berakhir dengan kejayaan besar.

Selepas berjaya menang bergaya di Yarmouk, maka umat Islam diketuai oleh Abu Ubaidai bin Jarrah dalam persoalan kota mana yang mahu ditawan oleh mereka. Ada beberapa kota yang menjadi perdebatan antara panglima umat Islam, namun akhirnya pertanyaan itu diajukan kepada Umar.

Khalifah Umar terus mengarahkan Abu Ubaidah untuk mengetuai ketumbukan tentera Islam yang ketika itu turut diketuai oleh panglima seperti Khalid Al-Walid, Amr bin Ash dan banyak lagi untuk terus ke Baitulmaqdis. Lebih kurang 20, 000 orang tentera dibawah pimpinan Abu Ubaidah dibawa ke Baitulmaqdis.

Lagipun perlu untuk menawan Baitulmaqdis demi menjatuhkan moral tentera Byzantine yang menjadikan kota itu sebagai kiblat utama mereka. Pertahanan kota ini pun dah dikukuhkan ketika umat Islam giat menawan kota-kota lain Byzantine.

Dalam masa yang sama, patriach bagi kota ini iaitu Sophronius menghantar relik-relik utama yang berkaitan dengan ajaran Kristian seperti True Cross ke Constantinople. Ini penting sebab ia boleh lebih memb.un.uh moral tentera Kristian kalau relik ini jatuh ke tangan umat Islam berbanding jatuhnya Baitulmaqdis nanti.

Sampai sahaja umat Islam di Jerussalem, dikatakan bahawa kepungan berlanjutan selama berbulan-bulan lamanya. Kota ini terlalu ampuh, tapi kepungan umat Islam pun boleh tahan hebatnya sehinggakan akhirnya orang Kristian pun menyerah, dan menghantar utusan ke tentera Islam.

“Kami orang Kristian boleh membuka pintu kota ini kepada kalian. Tapi ada perjanjian yang kami mahu kamu orang Islam setuju untuk tandatangan bersama kami. Dan kami mahukan Khalifah Umar sebagai wakil umat Islam!” – Sophronius

Asalnya umat Islam nak Khalid yang paling hampir menyerupai Umar dari penerangan fizikal untuk datang, tapi penyamaran itu gagal kerana Khalid sangat dikenali di wilayah Syam dek kejayaan demi kejayaannya mengalahkan Rom.

Selepas beberapa minggu, Khalifah Umar pun tiba ke Baitulmaqdis atas jemputan tentera Islam. Orang Kristian meminta jaminan keselamatan dan kebebasan mereka menunaikan ibadah dengan bebas di bahagian mereka, dan akan membayar jizyah dengan relanya.

Juga diceritakan bagaimana Khalid Al-Walid dan Yazid bin Abu Sufyan adalah sahabat yang menyapa Umar dalam pakaian yang mewah ketika ketibaan Umar di Jerussalem. Umar yang tidak puas hati melihat kemewahan itu membaling batu ke arah dua sahabat ini.

Umar sebagai seorang pemerintah yang Zuhud ni mana boleh tahan tengok panglimanya bermewah tapi Khalid dan Yazid menerangkan disebalik pakaian mewah itu untuk melindungi zirah besi dan baju yang disarungkan disebalik tubuh mereka. Dan berbalik kepada perjanjian yang diminta, seperti mana adab seorang Muslim dan Islam yang sejati, Khalifah Umar bersetuju dengan permintaan tersebut. Perjanjian ini kemudiannya dikenali sebagai al-ʿUhda al-ʿUmariyya atau Umariyya Covenant. Juga dikenali sebagai Mu’ahada Aelia. Petikan boleh dibaca:

“Dengan nama Allah, Yang Maha Pemurah, Maha Penyayang. Inilah jaminan keselamatan (Aman) yang telah diberikan oleh hamba Allah, Umar, hamba orang-orang beriman kepada penduduk Elia. Umar telah memberi mereka jaminan keselamatan/perlindungan untuk hak hidup, hak harta benda, hak mendirikan bangunan gereja, hak memiliki salib mereka, hak orang-orang yang lemah dan bebas dan hak untuk semua mazhab diamalkan. Gereja-gereja mereka tidak akan diduduki,  tidak dimusnahkan oleh orang Islam. Tidak ada yang dikurangkan dari apa yang ada di gereja atau diambil dari tanahnya; bukan salib mereka, bukan harta benda mereka, penduduk tidak dipaksa untuk memeluk agama Islam dan tidak ada seorang pun yang boleh diapa-apakan.. ”.

Tapi bukan itu jer yang saya nak sentuh sebab ada beberapa kisah yang sangat menyentuh hati. Ketika Sophronius menjemput Khalifah Umar untuk solat di Church of the Holy Sepulchre ketika azan Zuhur berkumandang. Jemputan ini tanda toleransi pengganut Kristian kepada Umat Islam.

Tempat ini dianggap sebagai tempat paling suci umat Kristian kerana di sini atau sekitar sinilah mereka percaya Nabi Isa disalib dan juga Nabi Isa dibangkitkan semula. Umar faham kepentingan tempat ini, dan betapa pentingnya sebagai simbolik penganut Kristian.

Justeru beliau menolak kerana takutkan suatu hari nanti, umat Islam akan menggugat kedudukan Gereja sebagai tempat ibadat Kristian, dan orang Islam mungkin akan melanggar perjanjian mereka dan menjadikan gereja sebagai sebuah masjid.

Betapa hebatnya adab Khalifah Umar tunjukkan pada kita. Mungkin sebab ini umat Kristian di Baitulmaqdis tak ada masalah untuk menerima umat Islam sebagai penguasa mereka. Khalifahn Umar cakna, risau, takut perbuatannya akan menganggu ibadah dan simbolik orang Kristian.

Bukan macam Zionis hari ni, umat Islam sedang bersolat di Al-Aqsa pun dia kacau, dan sebab itu bezanya adab umat Islam dan Zionis Laknatullah ini. Padahal selepas 500 tahun Yahudi tak dibenarkan beribadah di Al-Aqsa selepas dihalau oleh Rom, mereka mampu jejak kembali ke sini.

Lupakah mereka betapa dulu di bawah Rom sekitar 70 Masihi, ketika mereka memberontakmelawan Empayar Rom, betapa Rom menghantar 60, 000 orang tentera memb.u.nuh lebih 100, 000 orang Yahudi. Dan apabila umat Islam memiliki Baitulmaqdis, betapa umat Islam menyantuni mereka?

Dan umat Islam masih merindui detik 637 Masihi ini, ketika mereka membuka Baitulmaqdis dengan aman tanpa pertumpahan darah. Percayalah, kalau Baitulmaqdis kembali dibuka dan berada dalam pimpinan umat Islam, nescaya adab yang dipamerkan Umar dan Salahuddin akan menjadi tauladan, bukan kebinatangan Tentera Salib dan Zionis.